tripathysagar/odia_wiki huggingface dataset:
କ୍ଲବଫୁଟ  (ଇଂରାଜୀ ଭାଷାରେ ) ଏକ ଜନ୍ମଗତ ତୃଟି   ଯେଉଁଥିରେ ପାଦ ସୁପିନେଟେଡ   ଓ ପ୍ଲାଣ୍ଟାର ଫ୍ଲେକ୍ସଡ   ଅବସ୍ଥାରେ ଥାଏ  । ପ୍ରଭାବିତ ପାଦ, କାଫ ଓ ଗୋଡ଼ ଅନ୍ୟ ପାର୍ଶ୍ୱ ଅପେକ୍ଷା ଛୋଟ ଥାଏ । ସମୁଦାୟ ରୋଗୀ ସଂଖ୍ୟାର ପ୍ରାୟ ଅର୍ଦ୍ଧକ ସଂଖ୍ୟକ ଲୋକଙ୍କର ଦୁଇପାଖରେ କ୍ଲବଫୁଟ ଥାଏ । ଚିକିତ୍ସା ନ‌ପାଇଲେ ରୋଗୀ ପାଦ ଧାରରେ ଚାଲନ୍ତି ଓ ଚାଲିବାରେ ସମସ୍ୟା ଉତ୍ପନ୍ନ ହୁଏ । ଏହି ରୋଗର ସଠିକ କାରଣ ଅଜ୍ଞାତ ଅଛି । କେତେକ ରୋଗୀଙ୍କର ଏହି ରୋଗ ସ‌ହିତ ଡିସ୍ଟାଲ ଆର୍ଥ୍ରୋଗ୍ରାଇପୋସିସ   ବା ମାୟେଲୋମେନିଙ୍ଗୋସିଲ   ରୋଗ ମଧ୍ୟ ଥାଏ । ଆଇଡେଣ୍ଟିକାଲ ଯମଜ   ମଧ୍ୟରୁ ଜ‌ଣକର ରୋଗ ହୋଇଥିଲେ ଅନ୍ୟଜଣକର ରୋଗ ହେବାର ୩୩ % ସମ୍ଭାବନା ଥାଏ । ଜନ୍ମ ସମୟରେ ବା ଜନ୍ମ ହେବା ପୂର୍ବରୁ ଅଲଟ୍ରାସାଉଣ୍ଡ   ସାହାଯ୍ୟରେ ରୋଗ ନିର୍ଣ୍ଣୟ କରାଯାଇପାରେ । ପ୍ରାରମ୍ଭରେ ପୋନସେଟି   ଉପାୟରେ ଚିକିତ୍ସା କରାଯାଏ । ପାଦକୁ ସଠିକ ସ୍ଥାନ‌କୁ ଯଥା ସମ୍ଭବ ଆଣି ପ୍ଲାସ୍ଟର   କରିରଖାଯାଏ ଓ ପ୍ରତି ସପ୍ତାହରେ ଏହାକୁ ବଦଳେଇ ନୂଆ ସ୍ଥାନରେ ନୂଆ ପ୍ଲାସ୍ଟର ଦିଆଯାଏ । ଭିତର ବଙ୍କା ସଠିକ ହୋଇଗଲେ ଆକିଲସ ଟେଣ୍ଡନ ଅପରେଶନ କରି ସଠିକ ଲମ୍ବରେ ରଖାଯାଏ; ଏହା ପରେ ୪ ବର୍ଷ ବୟସ ପର୍ଯ୍ୟନ୍ତ ବ୍ରେସ ପିନ୍ଧିବାକୁ ଦିଆଯାଏ । ପ୍ରଥମେ ପ୍ରଥମେ ସବୁବେଳେ ବ୍ରେସ ଦିଆଯାଏ ଓ ପରେ କେବଳ ରାତିରେ ଦିଆଯାଏ । କେବଳ ୨୦% ରୋଗୀଙ୍କର ଅପରେଶନ ଆବଶ୍ୟକ ହୁଏ ପ୍ରତି ଏକ ହଜାର ନବଜାତ ଶିଶୁ ମଧରୁ ଜଣକର ଏହି ରୋଗ ଥାଏ । ଚୀନ ଦେଶରେ ଏ ରୋଗ ଏତେ ସାଧାରଣ ନୁହେଁ ଓ ମାଓରି ଲୋକଙ୍କର ଏହା ଏକ ସାଧାରଣ ରୋଗ । ମହିଳାଙ୍କର ୨ ଗୁଣ ସଂଖ୍ୟକ ପୁଅ ପିଲା ଏ ରୋଗରେ ଆକ୍ରାନ୍ତ ହୁଅନ୍ତି । ବିକାଶଶୀଳ ଦେଶମାନଙ୍କରେ   ଏକାଧିକ ଚିକିତ୍ସକ ସାହାଯ୍ୟରେ ଏ ରୋଗର ଚିକିତ୍ସା କରାଯାଏ ।
ଗ୍ରେଗୋରୀ ପାଞ୍ଜି ଅନୁସାରେ ୨୦ ମାର୍ଚ୍ଚ ବର୍ଷର ୭୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୮୦ତମ  । ବର୍ଷ ଶେଷ ହେବା ପାଇଁ ଆଉ ୨୮୬ ଦିନ ବାକି ଅଛି ।
ଦେବକୂଳ ନାରାୟଣ ରାଓ (ଡି.ଏନ.ରାଓ ୦୩/୦୭/୧୯୪୯-୦୩/୧୨/୨୦୧୬) ଜଣେ ଓଡ଼ିଆ ଚିତ୍ରକର ଥିଲେ  । ତୈଳଚିତ୍ର, ଜଳଚିତ୍ର, ପାରମ୍ପରିକ ଓଡ଼ିଶୀ ପଟ୍ଟଚିତ୍ରର ଆଧୁନିକୀକରଣ ଓ ବିଭିନ୍ନ ପୃଷ୍ଠଭୂମିରେ ତାଙ୍କର ମୌଳିକ ଚିତ୍ର ପାଇଁ ସେ ପରିଚିତ ଥିଲେ । ସେ ଖଲ୍ଲିକୋଟ ଚାରୁ ଓ କାରୁକଳା ମହାବିଦ୍ୟାଳୟର ଅଧ୍ୟକ୍ଷ ଏବଂ ଓଡ଼ିଶା ଲଳିତ କଳା ଏକାଡେମୀ ଉପସଭାପତି ଭାବରେ କାର୍ଯ୍ୟ କରିଥିଲେ । ଜୀବନ କାଳ ଡି.ଏନ.ରାଓ, ୧୯୪୯ ମସିହା ଜୁଲାଇ ୩ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଡି. ମୁଖଲିଙ୍ଗମ୍ ଓ ମାତାଙ୍କ ନାମ ଡି ଚିନାପା ଥିଲା । ଖଲ୍ଲିକେଟସ୍ଥିତ ଚାରୁ ଓ କାରୁକଳା ବିଦ୍ୟାଳୟରୁ ସେ ଚିତ୍ରକଳା ଶିକ୍ଷା କରିଥିଲେ । ସେଠାରେ ଧର୍ମପଦ ପୁରସ୍କାର ପ୍ରାପ୍ତ ଗୁରୁ ଅନନ୍ତ କୁମାର ପଣ୍ଡାଙ୍କଠାରୁ ସେ ତୈଳ ଚିତ୍ର ଓ ଗ୍ରାଫିକ୍ ଆର୍ଟ ଶିକ୍ଷାଗ୍ରହଣ କରିଥିଲେ । ସେ ଭୁବନେଶ୍ୱରସ୍ଥିତ ବିଜେବି କଲେଜର ପ୍ରାଣୀ ବିଭାଗରେ ୧୩ବର୍ଷ ଧରି ଫଟୋ ଆର୍ଟିଷ୍ଟ ଭାବରେ କାମ କରିଥିଲେ । ତାପରେ ୧୮ବର୍ଷ କାଳ ବିଭୂତି କାନୁନ୍‌ଗୋ ଚାରୁ ଓ କାରୁକଳା ମହାବିଦ୍ୟାଳୟରେ ଅଧାପକ ଭାବରେ କାର୍ଯ୍ୟ କରିଥିଲେ । ୨୦୦୨ ମସିହାରେ ସେ ଖଲ୍ଲିକୋଟ ଚାରୁ ଓ କାରୁକଳା ମହାବିଦ୍ୟାଳୟର ଅଧ୍ୟକ୍ଷ ଭାବରେ କାର୍ଯ୍ୟାରମ୍ଭ କରି, ୨୦୦୭ ମସିହାରେ ଅବସର ଗ୍ରହଣ । ସେ ଓଡ଼ିଶା ଲଳିତ କଳା ଏକାଡେମୀ ଉପସଭାପତି ଭାବରେ ମଧ୍ୟ କାମ କରିଥିଲେ । ଚିତ୍ର କଳା ରାଓ, ତୈଳଚିତ୍ର, ଜଳଚିତ୍ର ଓ ପାରମ୍ପରିକ ଓଡ଼ିଶୀ ପଟ୍ଟଚିତ୍ରରେ ନିପୂଣ ଥିଲେ । ସଉରା ଚିତ୍ର ପାଇଁ ସେ ବିଶେଷ ଭାବେ ପରିଚିତ ଥିଲେ । ସେରିଗ୍ରାଫ୍ (ସିଲ୍କ ସ୍କ୍ରିନ ପ୍ରିଣ୍ଟିଂ) ଓ ଉଡ଼ କଟ ପ୍ରିଣ୍ଟିଂ ଆରମ୍ଭ କରି, ଏହି କଳାକୁ ଲୋକପ୍ରିୟ କରାଇବାରେ ସହାୟକ ହୋଇଥିଲେ  । ୧୯୬୬ରୁ ୨୦୦୬ ମସିହା ପର୍ଯ୍ୟନ୍ତ ବିଭିନ୍ନ ପ୍ରଦର୍ଶନୀ ତଥା କଳାର ଶିବିରମାନ ଆୟୋଜିତ କରାଇ, ସେ କଳାର ପ୍ରଚାର ପ୍ରସାର ଦିଗରେ କାର୍ଯ୍ୟ କରିଥିଲେ ।
ଡାଇସୋପିରାମାଇଡ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ନୋରପେସ୍, ହେଉଛି ଏକ ଔଷଧ ଯାହା ଭେଣ୍ଟ୍ରିକୁଲାର ଟାକିକାର୍ଡ଼ିଆକୁ ରୋକିବା ପାଇଁ ବ୍ୟବହୃତ ହୁଏ । ଅନ୍ୟାନ୍ୟ ଔଷଧ ପ୍ରଭାବଶାଳୀ ନହେବାବେଳେ ଏହା ସାଧାରଣତଃ ବ୍ୟବହୃତ ହୁଏ । କମ ଗମ୍ଭୀର ଆରିଥମିଆ ରୋଗ ପାଇଁ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, କୋଷ୍ଠକାଠିନ୍ୟ, ଅସ୍ପଷ୍ଟ ଦୃଷ୍ଟି, ମୂତ୍ର ଧାରଣ, ବାନ୍ତି, ଥକାପଣ ଏବଂ ମୁଣ୍ଡ ବୁଲାଇବା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ପାତ, ଅନିୟମିତ ହୃତ୍ ସ୍ପନ୍ଦନ ଏବଂ କମ୍ ରକ୍ତ ଶର୍କରା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଶ୍ରେଣୀ ୧କ ଆଣ୍ଟି-ଆରିଥମିକ୍ ଏବଂ ସୋଡିୟମ୍ ଚ୍ୟାନେଲ୍ ବ୍ଲକର୍ । ଚୁକ୍ତି କରିବାର ହୃଦୟ କ୍ଷମତା ଉପରେ ଏହାର ନକାରାତ୍ମକ ପ୍ରଭାବ ପଡିଥାଏ  ୧୯୭୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଡାଇସୋପିରାମାଇଡ ଅନୁମୋଦିତ ହୋଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧୦୦ ମିଗ୍ରା ବିଶିଷ୍ଟ ୮୪ଟି ବଟିକାର ମୂଲ୍ୟ ୨୦୨୧ ସୁଦ୍ଧା ୨୭ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫୫ ଡଲାର ଅଟେ ।
ସୁଧାକର ବସନ୍ତ, ଜଣେ ଭାରତୀୟ ନିର୍ଦ୍ଦେଶକ, ଅଭିନେତା, ନୃତ୍ୟ ନିର୍ଦ୍ଦେଶକ ଏବଂ ଚଳଚ୍ଚିତ୍ର ପ୍ରଯୋଜକ । ସେ ମୁଖ୍ୟତଃ ଓଡ଼ିଆ କଥାଚିତ୍ର ଜଗତରେ ନିର୍ଦ୍ଦେଶନା ଦେଇଛନ୍ତି ଏବଂ କନ୍ନଡ଼, ତେଲୁଗୁ, ତାମିଲ, ମାଲାୟଲମ, ବଙ୍ଗାଳୀ, ହିନ୍ଦୀ ଆଦି କଥାଚିତ୍ର ଜଗତରେ ବିଭିନ୍ନ ଚଳଚ୍ଚିତ୍ରରେ ଜଣେ ନୃତ୍ୟଗୁରୁ ଭାବରେ କାମ କରିଛନ୍ତି । ଏଥି ସହିତ ସେ ବିଭିନ୍ନ ଭାଷାର କଥାଚିତ୍ରଗୁଡ଼ିକରେ ଅତିଥି କଳାକାର ଭାବରେ ଛୋଟ ଛୋଟ ଭୂମିକାରେ ଅଭିନୟ କରିଛନ୍ତି ଓ ଓଡ଼ିଆ, ତେଲୁଗୁ, ତାମିଲ ଆଦି କଥାଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଛନ୍ତି । ଜନ୍ମ ଓ ମାତୃଭାଷା ସୁଧାକର ବସନ୍ତ ତାମିଲନାଡ଼ୁରେ ଜନ୍ମଗ୍ରହଣ କରିଥିଲେ । ତାଙ୍କର ମାତୃଭାଷା ହେଉଛି ମାଲାୟଲମ୍ । କଥାଚିତ୍ର ଜଗତରେ କାମ ସୁଧାକର ବସନ୍ତ ପ୍ରଥମେ ନୃତ୍ୟ ନିର୍ଦ୍ଦେଶକ ଚିନି ପ୍ରକାଶଙ୍କର ସହକାରୀ ଭାବରେ କାର୍ଯ୍ୟ କରିଥିଲେ ଏବଂ ସେହି ସମୟରେ ସେ ନୃତ୍ୟ ବିଷୟରେ ବିଭିନ୍ନ କଳା ଶିଖିଥିଲେ । ଏହି ସମୟରେ ସେ ହିନ୍ଦୀ, ତାମିଲ, ତେଲୁଗୁ ଆଦି କଥାଚିତ୍ର ଜଗତରେ କାମ କରିଥିଲେ । ଏହାପରେ ସେ ନୃତ୍ୟ ନିର୍ଦ୍ଦେଶକ ଭାବରେ ତେଲୁଗୁ, ତାମିଲ, ହିନ୍ଦୀ, କନ୍ନଡ଼, ମଲୟାଲମ, ବଙ୍ଗାଳୀ, ଓଡ଼ିଆ ଆଦି କଥାଚିତ୍ର ଜଗତରେ କାମ କରିଥିଲେ । ଓଡ଼ିଆ କଥାଚିତ୍ର ଜଗତରେ କାମ ସୁଧାକର ବସନ୍ତ ୧୯୯୯ ମସିହାରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ଜଣେ ନୃତ୍ୟଗୁରୁ ଭାବରେ ଗୋପାଳ ଯୋଗେଶଙ୍କ ନିର୍ଦ୍ଦେଶିତ ଓଡ଼ିଆ କଥାଚିତ୍ର ଶୋଳ ଶୁକ୍ରବାରରେ ପ୍ରଥମେ ନୃତ୍ୟ ନିର୍ଦ୍ଦେଶନା ଦେଇଥିଲେ । ଏହାପରେ ସେ ପ୍ରେମ ବନ୍ଧନ ଏବଂ ସୁନା ସଂଖାଳୀ ଆଦି ଓଡ଼ିଆ କଥାଚିତ୍ରରେ ଲଗାତାର କାମ କରିବା ଆରମ୍ଭ କରିଥିଲେ ଏବଂ ପରେ ପରେ ସେ ଅଧିକାଂଶ କଥାଚିତ୍ରରେ ନୃତ୍ୟ ନିର୍ଦ୍ଦେଶନା ଦେଇଥିଲେ । ସୁଧାକର କଥାଚିତ୍ରଗୁଡ଼ିକର ନୃତ୍ୟଗୁଡ଼ିକରେ ପ୍ରାୟତଃ ଛୋଟ ଛୋଟ ଅତିଥି କଳାକାର ଭୂମିକାରେ ଅଭିନୟ କରିଥାନ୍ତି । ୨୦୦୬ ମସିହାରେ ସୁଧାକର ବସନ୍ତ ଶକ୍ତି ବରାଳଙ୍କ ନିର୍ଦ୍ଦେଶିତ କଥାଚିତ୍ର ତୁ ଏକା ଆମ ସାହା ଭରସାରେ ନୃତ୍ୟ ନିର୍ଦ୍ଦେଶନା ଦେଇଥିଲେ, ଯେଉଁଥିରେ ଅଧିକ ଲୋକପ୍ରିୟତା ପାଇଥିଲେ । ୧୦ ବର୍ଷ ନିର୍ଦ୍ଦେଶନା ଦେବାପରେ ସେ ୨୦୦୯ ମସିହାରେ ଓଡ଼ିଆ କଥାଚିତ୍ର ଜଗତରେ କଥାଚିତ୍ରର ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ତାଙ୍କ ନିର୍ଦ୍ଦେଶିତ ପ୍ରଥମ ଓଡ଼ିଆ କଥାଚିତ୍ର ଥିଲା ମିତରେ ମିତ ଯେଉଁଥିରେ ଅରିନ୍ଦମ ରାୟ, ନମ୍ରତା ଥାପା, ଲଭ୍‌‌ଲି ଓ ତନ୍ମୟ ମିଶ୍ର ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହାପରେ ୨୦୧୧ ମସିହାରେ ସୁଧାକରଙ୍କର ନିର୍ଦ୍ଦେଶିତ ଚଳଚ୍ଚିତ୍ର ବାଳୁଙ୍ଗା ଟୋକା ଅଧିକ ଲୋକପ୍ରିୟ ହୋଇଥିଲା ଏବଂ ତାଙ୍କୁ ଓଡ଼ିଆ କଥାଚିତ୍ର ଜଗତରେ ଜଣେ ଆଗଧାଡ଼ିର ନିର୍ଦ୍ଦେଶକ ଭାବରେ ଗଣାଗଲା । ସୁଧାକର ଓଡ଼ିଆ କଥାଚିତ୍ର ଜଗତରେ କିଛି ଚଳଚ୍ଚିତ୍ରର ପ୍ରଯୋଜନା ମଧ୍ୟ କରିଥିଲେ । ସେ ୨୦୧୪ ମସିହାରେ ଚଳଚ୍ଚିତ୍ର ପ୍ରଯୋଜନା ଆରମ୍ଭ କରିଥିଲେ । ତାଙ୍କ ପ୍ରଯୋଜିତ ପ୍ରଥମ ଓଡ଼ିଆ କଥାଚିତ୍ର ଥିଲା ଓମ୍ । ଏହାପରେ ୨୦୧୫ରେ ସେ ଆଶିକ୍ ଚଳଚ୍ଚିତ୍ରର ପ୍ରଯୋଜନା କରିଥିଲେ । ଅଭିନୟ ବିଭିନ୍ନ କଥାଚିତ୍ରରେ ଛୋଟ ଛୋଟ ଅତିଥି କଳାକାର ଭାବରେ ଆବିର୍ଭାବ ହେବାପରେ ସୁଧାକର ୨୦୧୪ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିଥିଲେ । ତାଙ୍କ ନିର୍ଦ୍ଦେଶିତ କଥାଚିତ୍ର ଗଞ୍ଜା ଲଢ଼େଇରେ ସେ ଜଣେ ଖଳନାୟକ ଆନ୍ନା ଭୂମିକାରେ ଅଭିନୟ କରିଥିଲେ । ଏହାପରେ ସେ ୨୦୧୫ ମସିହାରେ କିଏ ଦବ ଟକ୍କର, ଆଶିକ୍ ଆଦି କଥାଚିତ୍ରରେ ଅଭିନୟ କରିଥିଲେ । ୨୦୧୭ ମସିହାରେ ସୁଧାକର ତାମିଲ କଥାଚିତ୍ର ସିଙ୍ଘମ-୩ରେ ମଧ୍ୟ ଏକ ପାର୍ଶ୍ୱ ଅଭିନେତା ଭାବରେ ଅଭିନୟ କରିଥିଲେ ।
ଥାନପୁର ଭାରତରେ ବିହାର ରାଜ୍ୟର ଔରଙ୍ଗାବାଦ ଜିଲ୍ଲା ଅଧୀନରେ ଥିବା ମାଗାଦ ଡିଭିଜନର ଏକ ଗ୍ରାମ ଅଟେ।
ସୁକ୍ରାଲଫେଟ ଏକ ଔଷଧ ଯାହା ବିଭିନ୍ନ ବ୍ରାଣ୍ଡ ନାମରେ ବିକ୍ରି ହୁଏ ଓ ପାକସ୍ଥଳୀ ଘାଆ, ଗ୍ୟାଷ୍ଟ୍ରୋସୋଫେଜାଲ୍ ରିଫ୍ଲକ୍ସ ରୋଗ  , ବିକିରଣ ପ୍ରୋକ୍ଟାଇଟିସ ଓ ପାକସ୍ଥଳୀ ପ୍ରଦାହ ଭଳି ରୋଗମାନଙ୍କ ଚିକିତ୍ସାରେ ବ୍ୟବ‌ହୃତ ହୁଏ ଏବଂ ଚାପ‌ଯୁକ୍ତ ଘାଆର ପ୍ରତିଷେଧ ଭାବରେ ଦିଆଯାଏ  ଏଚ ପାଇଲୋରି  ( . ) ସଂକ୍ରମିତ ଲୋକଙ୍କ କ୍ଷେତ୍ରରେ ଏହାର ଉପଯୋଗୀତା ସୀମିତ ଅଟେ  ଏହା ପାଟିରେ କିମ୍ବା ମଳଦ୍ୱାର ବାଟେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ ହୋଇପାରେ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ପିଣ୍ଡୁଳା ଗଠନ ଏବଂ ଏନସେଫାଲୋପାଥି ହୋଇପାରେ  ଗର୍ଭାବସ୍ଥା ଏବଂ ସ୍ତନ୍ୟପାନରେ ବ୍ୟବହାର କଲେ ନିରାପଦ ମନେହୁଏ  ଏହା କିପରି କାର୍ଯ୍ୟ କରେ ତାହା ଅସ୍ପଷ୍ଟ କିନ୍ତୁ ଅଲସରକୁ ବାନ୍ଧି ରଖିବା ଏବଂ ଅଧିକ କ୍ଷତିରୁ ସୁରକ୍ଷା କରେ ବୋଲି ବିଶ୍ୱାସ କରାଯାଏ  ସୁକ୍ରାଲଫେଟ ୧୯୮୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ନିମନ୍ତେ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ହୋଲସେଲ ମୂଲ୍ୟ ପ୍ରାୟ $ ୦.୨୨ ଆମେରିକୀୟ ଡଲାର ଅଟେ । ୨୦୧୭ ରେ, ଏହା ଯୁକ୍ତରାଷ୍ଟ୍ରରେ ୨୧୮ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।
ଅକ୍ସାଣ୍ଡ୍ରୋଲୋନ, ଏକ ବ୍ୟବସାୟୀକ ନାମ ଅକ୍ସାଣ୍ଡ୍ରିନ, ଏକ ଉତ୍ପାଦିତ ଆଣ୍ଡ୍ରୋଜେନ ଓ ଆନାବୋଲିକ ଷ୍ଟିରଏଡ    ଏହା ଓଜନ କମୁଥିବା ଲୋକଙ୍କର ଓଜନ ବୃଦ୍ଧି କରିବାକୁ, ଦୀର୍ଘକାଳୀନ କର୍ଟିକୋଷ୍ଟିରଏଡ ସେବନ ଜନିତ ପ୍ରୋଟିନ କ୍ଷୟକୁ ଅବରୋଧ କରିବାକୁ ଓ ଓଷ୍ଟିଓପୋରୋସିସ୍ ଯୋଗୁ ହେଉଥିବା ହାଡ଼ ଯନ୍ତ୍ରଣାକୁ ରୋକିବା ପାଇଁ ଏହା ବ୍ୟବହୃତ ହୁଏ  ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଏବଂ ଅସ୍ୱାଭାବିକ ଲିପିଡ ହେବା ଦେଖାଯାଏ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ପାତ, ବ୍ରଣ, କେଶ ବୃଦ୍ଧି ଏବଂ ସ୍ୱର ପରିବର୍ତ୍ତନ ହୋଇପାରେ  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ଟେଷ୍ଟୋଷ୍ଟେରନର ଜୈବିକ ଲକ୍ଷ ଥିବା ଆଣ୍ଡ୍ରୋଜେନ ରିସେପ୍ଟରକୁ  (ଏଆର) ଅକ୍ସାଣ୍ଡ୍ରୋଲୋନ ସକ୍ରିୟ କରିଥାଏ  ଆଣ୍ଡ୍ରୋଜେନିକ ପ୍ରଭାବ ଅପେକ୍ଷା ଏହାର ଅଧିକ ଆନାବୋଲିକ ପ୍ରଭବ ଥାଏ । ୧୦୬୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅକ୍ସାଣ୍ଡ୍ରୋଲୋନ ଅନୁମୋଦିତ ହୋଇଥିଲା। ଏହା ଯୁକ୍ତରାଜ୍ୟରେ ମେଡିକାଲରେ ଉପଲବ୍ଧ ନୁହେଁ। ଯୁକ୍ତରାଷ୍ଟ୍ରରେ ୧୦୦ ମିଗ୍ରାର ୬୦ଟି ଟାବଲେଟର ମୂଲ୍ୟ ପ୍ରାୟ ୨୮୪ ଡଲାର ଅଟେ। କ୍ରିଡ଼ା କ୍ଷେତ୍ରରେ ସ୍ୱାସ୍ଥ୍ୟ ଓ ପ୍ରଦର୍ଶନର ଉନ୍ନତ କରିବା ପାଇଁ ଏହା ମଧ୍ୟ ଅନୁପଯୁକ୍ତ ଭାବରେ ବ୍ୟବହୃତ ହୋଇଛି  ଏହା ଅନେକ ଦେଶରେ ନିୟନ୍ତ୍ରିତ ପଦାର୍ଥ, ତେଣୁ ଅଣ-ଚିକିତ୍ସା ସାଧାରଣତଃ ବେଆଇନ୍ ଅଟେ
ଯତୀନ୍ଦ୍ର କୁମାର ନାୟକ (ଜନ୍ମ : ୧୮ ନଭେମ୍ବର ୧୯୫୬) ଜଣେ ଓଡ଼ିଆ ଅନୁବାଦକ, ସମ୍ପାଦକ ଏବଂ ଶିକ୍ଷାବିତ ଅଟନ୍ତି  । ଓଡ଼ିଶାର ବହୁ ବିଶିଷ୍ଟ ସାହିତ୍ୟିକମାନଙ୍କର କୃତିକୁ ଯତୀନ୍ଦ୍ର ଇଂରାଜୀରେ ଅନୁବାଦ କରିଛନ୍ତି । ଯତୀନ୍ଦ୍ର ୧୯୫୬ମସିହାରେ ପିପିଲି ନିକଟସ୍ଥ ଗୋବିନ୍ଦପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ କାଶୀନାଥ ନାୟକ ଓ ମାତାଙ୍କ ନାମ ଲବଙ୍ଗଲତା ଥିଲା । ପିତା କାଶୀନାଥ ନାୟକ ପିଲାମାନଙ୍କ ପାଇଁ ପାଠ୍ୟପୁସ୍ତକ ଲେଖୁଥିଲେ । ଯତୀନ୍ଦ୍ର ଉତ୍କଳ ବିଶ୍ୱବିଦ୍ୟାଳୟରେ ଇଂରାଜୀ ଅଧ୍ୟାପକଭାବରେ କାର୍ଯ୍ୟ କରିଛନ୍ତି । ଭୁବନେଶ୍ୱରରେ ଥିବା ସେଣ୍ଟର ଫର ଏସିଆନ ଷ୍ଟଡ଼ିଜଦ୍ୱାରା ପ୍ରକାଶ ପାଉଥିବା ଷାଣ୍ମାସିକ ପତ୍ରିକା ମାର୍ଗ ଏସିଆର ସେ ମୁଖ୍ୟ ସମ୍ପାଦକ ଭାବରେ ମଧ୍ୟ କାର୍ଯ୍ୟରତ ।
ଆମାଜନ୍ କିଣ୍ଡିଲ୍‌ ଆମାଜନ୍.କମ୍‌ଦ୍ୱାରା ନିର୍ମିତ ଏକ  'ଇ-ବୁକ ରିଡର'  ସିରିଜ୍ । ଏହା ବ୍ୟବହାରକାରୀଙ୍କୁ ବହି, ପତ୍ରିକା, ଖବରକାଗଜ ଆଦିର ଇଲେକ୍ଟ୍ରୋନିକ ସଂସ୍କରଣଗୁଡ଼ିକୁ ଓୟାରଲେସ ମାଧ୍ୟମଦ୍ୱାରା ବ୍ରାଉଜ କରିବା ଓ ଡାଉନଲୋଡ କରିବା ସୁବିଧା ଦେଇଥାଏ ।
ନାଟାମାଇସିନ ଅନ୍ୟ ନାମ ପିମାରିସିନ  (ଇଂରାଜୀ ଭାଷାରେ / ) ଏକ କବକ ବିରୋଧୀ   ଔଷଧ ଯାହା କବକ ସଂକ୍ରମଣର   ଚିକିତ୍ସାରେ ଦିଆଯାଏ  । ଆଖି ପତା,  , ନେତ୍ରାବରଣ ଓ କର୍ନିଆ   ଇତ୍ୟାଦିର କବକ ସଂକ୍ରମଣରେ ଏହା ଦିଆଯାଏ । ଆଖି ଡ୍ରପ ଆକାରରେ ପକାଯାଏ । ସଂରକ୍ଷଣକାରୀ   ଭାବରେ ନାଟାମାଇସିନ ଖାଦ୍ୟ କାରଖାନାରେ ବ୍ୟବ‌ହାର କରାଯାଏ । ଆଲର୍ଜି ପ୍ରତିକ୍ରିୟା   ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ : ସମୟରେ ଏହା ନିରାପଦ କି ନୁହେଁ, ତାହା ସ୍ପଷ୍ଟ ହୋଇନାହିଁ । ଏହା ମାକ୍ରୋଲାଇଡ   ଓ ପୋଲିନ ଆଣ୍ଟିମାଇକୋଟକ   ଶ୍ରେଣୀର ଏକ ଔଷଧ । କୋଷ ପରଦା   ପରିବର୍ତ୍ତନ କରି ଏହା ଫଙ୍ଗିସାଇଡ  (କବକ) ମୃତ୍ୟୁ କରାଏ  । ସନ ୧୯୫୫ରେ ନାଟାମାଇସିନ ଆବିଷ୍କୃତ ଓ ସନ ୧୯୭୮ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୫ ମି:ଲି: ବୋତଲର କ୍ରୟ ମୂଲ୍ୟ ୯୨.୯୦ରୁ ୧୨୬.୭୨ ଆମେରିକୀୟ ଡଲାର । ସ୍ଟ୍ରପ୍ଟୋମାଇସେସ ନାଟାଲିଏନସିସ   ଜୀବାଣୁର ଫରମେଣ୍ଟେସନ କରି ଏହି ଔଷଧ ପ୍ରସ୍ତୁତ କରାଯାଏ ।
ଭଞ୍ଜନଗର  (କ୍ରମିକ ସଂଖ୍ୟା: ୧୨୩) ଗଞ୍ଜାମ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଭଞ୍ଜନଗର  (ବି), ଭଞ୍ଜନଗର ବ୍ଳକ ଓ ଜଗନ୍ନାଥପ୍ରସାଦ ବ୍ଳକ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବିକ୍ରମ କେଶରୀ ଆରୁଖଙ୍କଠାରୁ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବିନାୟକ ତ୍ରିପାଠୀଙ୍କଠାରୁ ୩୧୭୦୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବିକ୍ରମ କେଶରୀ ଆରୁଖ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଦେବୀ ପ୍ରସାଦ ବିଷୋୟୀଙ୍କଠାରୁ ୭୩,୩୬୭ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୪ରୁ ୨୦୧୪ ମଧ୍ୟରେ ମୋଟ ୧୦ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ବିଚିତ୍ରବର୍ଣ୍ଣା ରବି ପଟ୍ଟନାୟକଙ୍କ ରଚିତ ଏକ ଗପ ସଙ୍କଳନ । ଏହା ୧୯୯୧ ମସିହାରେ  "ଲାର୍କ ବୁକ୍ସ"  ପ୍ରକାଶନା ସଂସ୍ଥାଦ୍ୱାରା ପ୍ରକାଶିତ ହୋଇଥିଲା । କଥାକାର ରବି ପଟ୍ଟନାୟକଙ୍କୁ ଏଥି ପାଇଁ ୧୯୯୨ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।
ରାବିଡ଼ି କ୍ଷୀର ଓ ଚିନିରୁ ତିଆରି ଏକ ଓଡ଼ିଆ ଓ ଭାରତୀୟ ମିଠା । କ୍ଷୀରକୁ ଫୁଟାଇ ସେଥିରେ ଚିନି ଓ ଅଳେଇଚ ମିଶାଇ ଏହା ତିଆରି କରାଯାଇଥାଏ । ପ୍ରକାର ଛେନା ରାବିଡ଼ି: ଛେନାରେ ରାବିଡ଼ି ମିଶାଇ ଏହା ତିଆରି କରାଯାଇଥାଏ । ଭୁବନେଶ୍ୱର ଓ କଟକରେ ସଡ଼କ କଡ଼ରେ ବହୁଳ ଭାବରେ ସାନ ସାନ ଛେନା ଓ ଛେନାପୋଡ଼ ଦୋକାନ ଦେଖିବାକୁ ମିଳିଥାଏ । ଉପାଦାନ କ୍ଷୀର ଚିନି ଅଳେଇଚ ତିଆରି ପ୍ରଣାଳୀ କ୍ଷୀରକୁ ଫୁଟାଇ ଫୁଟାଇ ସେଥିରୁ ପାଣି ମାରି ତାହାକୁ ଗାଢ଼ କରାଯାଇଥାଏ । ସେଥିରେ ଚିନି ମିଶାଯାଇ ତାହା ଉପରେ ଅଳେଇଚ ଗୁଣ୍ଡ ଛିଞ୍ଚି ଗରମ ବା ଥଣ୍ଡା ଖିଆଯାଇ ଥାଏ ।
ଅନୁ ଦିଦି ନଟ୍ ଆଉଟ୍, ୨୦୨୦ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜାଗି ମଙ୍ଗତ ପଣ୍ଡା, ଯାହାକି ତରଙ୍ଗ ସିନେ ପ୍ରଡକ୍ସନରେ ନିର୍ମାଣ କରାଯାଇଥିଲା । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ତାପସ ସରଘରିଆ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁ ଚୌଧୁରୀ । ଅମନ, ତନୁଶ୍ରୀ, ସମାଜ ପତି, ସୋମା ହୋତା, ଅନଦା, ମନିଷା, ମେଘା, ଟ୍ୱିଙ୍କଲ୍, ଖୁସି, ଅନିତା, ମମତା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୦ ମସିହାର ମାର୍ଚ୍ଚ ୮ ତାରିଖରେ ମହିଳା ଦିବସ ଅବସରରେ ତରଙ୍ଗ ଟିଭିରେ ମୁକ୍ତିଲାଭ କରିଥିଲା । ଅଭିନୟ ଅନୁ ଚୌଧୁରୀ ଅମନ ତନୁଶ୍ରୀ ସମାଜ ପତି ସୋମା ହୋତା ଅନଦା ମନିଷା ମେଘା ଟ୍ୱିଙ୍କଲ୍ ଖୁସି ଅନିତା ମମତା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅନିଲ କୁମାର ।
ଗ୍ରେଗୋରୀ ପାଞ୍ଜି ଅନୁସାରେ ୩୧ ମଇ ବର୍ଷର ୧୫୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୫୨ତମ  । ବର୍ଷ ଶେଷ ହେବା ପାଇଁ ଆଉ ୨୧୪ ଦିନ ବାକି ଅଛି ।
କକସିଡିଓଇଡୋମାଇକୋସିସ  , ଯାହାକୁ ଭ୍ୟାଲି ଜ୍ୱର ମଧ୍ୟ କୁହାଯାଏ, ଏକ ସଂକ୍ରମଣ ଯାହା ଏକ ପ୍ରକାର କକସିଡିଓଇଡିସ ନାମଧାରୀ କବକଦ୍ୱାରା ସୃଷ୍ଟି ହୋଇଥାଏ । ଏହି ରୋଗରେ ସାଧାରଣତଃ କାଶ, ଜ୍ୱର, ଅଣନିଶ୍ୱାସ, ମୁଣ୍ଡବିନ୍ଧା, ରାସ ଏବଂ ମାଂସପେଶୀ ଯନ୍ତ୍ରଣା ହୁଏ। ସଂସ୍ପର୍ଶରେ ଆସିବାର ସାଧାରଣତଃ ୧ରୁ ୩ ସପ୍ତାହ ପରେ ଆରମ୍ଭ ହୁଏ । ଜଟିଳତା ମଧ୍ୟରେ ଦୀର୍ଘକାଳୀନ ସମସ୍ୟା କିମ୍ବା ମେନିଞ୍ଜାଇଟିସ ହୋଇପାରେ । ନିର୍ଦ୍ଦିଷ୍ଟ ଭାବରେ ଏହା କକସିଡିଓଇଡିସ ଇମିଟିସ କିମ୍ବା କକସିଡିଓଇଡିସ ପୋସାଡାସ ସଂକ୍ରମଣ ଯୋଗୁ ହୋଇଥାଏ । ସାଧାରଣତଃ ମାଟିରେ ଥିବା କବକର ସ୍ପୋର ଆଘାତ ପ୍ରାପ୍ତ ହେବା ପ।ରେ ଶ୍ୱାସକ୍ରିୟାରେ ଦେହ ଭିତରକୁ ଗଲେ ଏହି ରୋଗ ହୁଏ  ଏହା ସାଧାରଣତଃ ଲୋକଙ୍କ ମଧ୍ୟରେ ବିସ୍ତାର ହୁଏ ନାହିଁ । ଦୂଷିତ ବସ୍ତୁ କିମ୍ବା ଅଙ୍ଗ ପ୍ରତିରୋପଣ ସମୟରେ କ୍ୱଚିତ୍ ଏହା ବିସ୍ତାର ହୋଇଥାଏ । ବିପଦ କାରଣଗୁଡିକ ମଧ୍ୟରେ ମଧୁମେହ, ଗର୍ଭଧାରଣ ଏବଂ ଖରାପ ପ୍ରତିରକ୍ଷା କାର୍ଯ୍ୟର ଅନ୍ୟାନ୍ୟ କାରଣ ଯୋଗୁ ହୋଇପାରେ । ନିର୍ଦ୍ଦିଷ୍ଟ ଆଣ୍ଟିବଡି ପାଇଁ ରକ୍ତ ପରୀକ୍ଷା ବା ପରିସ୍ରାର ଆଣ୍ଟିଜେନ୍ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ ହୋଇପାରେ। ନିର୍ଦ୍ଦିଷ୍ଟ କୌଣସି ଚିକିତ୍ସା ବିନା କିଛି ସପ୍ତାହ ବା ମାସ ମଧ୍ୟରେ ଅଧିକାଂଶ ଲୋକ ଭଲ ହୁଅନ୍ତି । ଯେଉଁମାନେ ଅଧିକ ବିପଦରେ ଥାଆନ୍ତି କିମ୍ବା ଗୁରୁତର ରୋଗରେ ଆକ୍ରାନ୍ତ ହୁଅନ୍ତି, ସେମାଙ୍କୁ ସାଧାରଣତଃ ୩ରୁ ୬ମାସ ପାଇଁ ଫ୍ଲୁକୋନାଜୋଲ ବ୍ୟବହାର କରିବାକୁ ଦିଆଯାଏ । ସାଧାରଣତ ଏହା ଥରେ ମାତ୍ର ହୁଏ । ଧୂଳି ସ୍ଥାନରୁ ଦୂରେଇ ରହିବା କିମ୍ବା ଏନ୯୫ ରେସ୍ପିରେଟର ପିନ୍ଧିବାଦ୍ୱାରା ପ୍ରତିରୋଧ କରିହୁଏ । ବର୍ତ୍ତମାନ ଏହା ପାଇଁ କୌଣସି ଟିକା ଉପଲବ୍ଧ ନାହିଁ। ୨୦୧୯ ମସିହାରେ ଦକ୍ଷିଣ-ପଶ୍ଚିମ ଯୁକ୍ତରାଷ୍ଟ୍ରରେ ପ୍ରାୟ ୨୦,୦୦୦ ଜଣକୁ ଏହି ରୋଗ ହୋଇଥିଲା ଓ ମେକ୍ସିକୋ, ମଧ୍ୟ ଏବଂ ଦକ୍ଷିଣ ଆମେରିକାର କିଛି ଅଞ୍ଚଳରେ ଏହି ରୋଗ ମଧ୍ୟ ଅପେକ୍ଷାକୃତ ସାଧାରଣ ଥିଲା। ଯୁକ୍ତରାଷ୍ଟ୍ରରେ ଏହା ସାଧାରଣତଃ ଆରିଜୋନା ଏବଂ କାଲିଫର୍ଣ୍ଣିଆରେ ଦେଖାଯାଏ; ଯଦିଓ ସେଗୁଡିକ ନେଭାଡା, ନ୍ୟୁ ମେକ୍ସିକୋ, ଟେକ୍ସାସ୍, ୱାଶିଂଟନ୍, ଏବଂ ଉଟାରେ ମଧ୍ୟ ହୁଏ । ଏହା ସାଧାରଣତ 60 60 ବର୍ଷରୁ ଅଧିକ ବୟସର ଲୋକଙ୍କୁ ପ୍ରଭାବିତ କରିଥାଏ। ଅନ୍ୟ ପଶୁମାନେ ମଧ୍ୟ ପ୍ରଭାବିତ ହୋଇପାରନ୍ତି  ୧୯୭୭ ମସିହାରେ, କାଲିଫର୍ନିଆର ଅରଭିନରେ ପବନ ବହିବା ସହିତ ଶହ ଶହ ମାଇଲ ଦୂରରେ ଥିବା ଅଞ୍ଚଳରେ ଅନେକ ଶହ ରୋଗ ଘଟିଥିଲା, ଯେଉଁଠାରେ ସାଧାରଣତଃ ଏହି ରୋଗ ଦେଖାଯାଏ ନାହିଁ । ଅନ୍ୟାନ୍ୟ ପଶୁମାନେ ମଧ୍ୟ ଆକ୍ରାନ୍ତ ହୋଇ ପାରନ୍ତି ।
ସମାଜ ବିଜ୍ଞାନ ସାମାଜିକ ବ୍ୟବହାର ଓ ଅନୁଷ୍ଠାନର ଏକାଡେମିକ୍ ପାଠ ଅଟେ । ଗୋଟିଏ ସମାଜଶାସ୍ତ୍ର ଭାବରେ ଏହା ଅନୁଭବଜନ୍ୟ ଓ ସମୀକ୍ଷାତ୍ମକ ପଦ୍ଧତି ବ୍ୟବହାର କରି ସାମାଜିକ ବ୍ୟବସ୍ଥା,ସାମାଜିକ ଅବ୍ୟବସ୍ଥା ତଥା ସାମାଜିକ ପରିବର୍ତ୍ତନ ବିଷୟରେ ଜ୍ଞାନ ଅର୍ଜନ କରିବାରେ ସାହାଯ୍ୟ କରେ । ପାରମ୍ପରିକ ଭାବରେ ସମାଜବିଜ୍ଞାନର ଫୋକସ୍ ସାମାଜିକ ସ୍ତରୀକରଣ, ସାମାଜିକ ବର୍ଗ, ସାମାଜିକ ଗତିଶିଳତା, ଧର୍ମ, ଆଇନ୍, ଯୌନତା ଓ ବିପତତା ଆଦି ବିଷୟରେ ରହିଆସିଅଛି ।
ଆରଏଚଓ (ଡି) ଇମ୍ମ୍ୟୁନ ଗ୍ଲୋବ୍ୟୁଲିନ  (ଇଂରାଜୀ ଭାଷାରେ   ) ଏକ ଔଷଧ ଯାହା ଆରଏଚ ନେଗେଟିଭ   ମାତାର ଆରଏଚ ଆଇସୋଇମ୍ମ୍ୟୁନାଇଜେସନର   ପ୍ରତିଷେଧ ଓ ଆରଏଚ ପଜିଟିଭ ଥିବା ଲୋକଙ୍କର ଇଡିଓପାଥିକ ଥ୍ରୋମ୍ବୋସାଇଟୋପେନିକ ପରପୁରା   ବା   ରୋଗର ଚିକିତ୍ସା ନିମନ୍ତେ ଦିଆଯାଏ । ଏହା ଗର୍ଭାବସ୍ଥା ଓ ତା 'ପରେ ଦିଆଯାଏ । ଆରଏଚ ନେଗେଟିଭ ଲୋକଙ୍କୁ ଆରଏଚ ପଜିଟିଭ ରକ୍ତ ଦେବାବେଳେ ମଧ୍ୟ ଏହା ଦିଆଯାଏ । ଏହା ମାଂସପେଶୀରେ ବା   ବା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ଗୋଟିଏ ଇଞ୍ଜେକସନ ମାତ୍ରାର ପ୍ରଭାବ ପ୍ରାୟ ୨ରୁ ୪ ସପ୍ତାହ ରହେ । ସାଧାରଣତଃ ଏହାର ପ୍ରତିକ୍ରିୟାରେ ଜ୍ୱର, ମୁଣ୍ଡବଥା, ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ଓ ହେମୋଲାଇସିସ   ହୋଇପାରେ । ଅନ୍ୟାନ୍ୟ ପ୍ରତିକ୍ରିୟା ମଧ୍ୟରେ ଆଲର୍ଜି ପ୍ରତିକ୍ରିୟା, ବୃକ୍‌କ ସମସ୍ୟା   ଓ ଅଳ୍ପ ଭୁତାଣୁ ସଂକ୍ରମଣ ସଙ୍କଟ ରହିପାରେ । ଆଟିପି ରୋଗୀଙ୍କ କ୍ଷେତ୍ରରେ ଲୋହିତ ରକ୍ତ କଣିକା ଭାଙ୍ଗିଯିବା ସମ୍ଭାବନା ରହେ । ସ୍ତନ୍ୟପାନ ସମୟରେ ଏହା ନିରାପଦ ରହେ । କେତେକ ଲୋହିତ ରକ୍ତ କଣିକାରେ ଥିବା ଆରଏଚଓ (ଡି) ଆଣ୍ଟିଜେନ   ବିରୁଦ୍ଧର ଆଣ୍ଟିବଡିରେ   ଏହି ଔଷଧ ପ୍ରସ୍ତୁତ କରାଯାଇଥାଏ  । ଏହି ଔଷଧଦ୍ୱାରା ଇମ୍ମ୍ୟୁନ ସିସ୍ଟମର ଆଣ୍ଟିଜେନ ଚିହ୍ନଟ କରିବା ଶକ୍ତି ଅବରୋଧ ହୋଇଯାଏ । ସନ ୧୯୬୦ରୁ ଆରଏଚଓ  (ଡି) ଇମ୍ମ୍ୟୁନ ଗ୍ଲୋବ୍ୟୁଲିନ ଔଷଧ ଡାକ୍ତରୀ ବ୍ୟବ‌ହାରରେ ସଂଯୁକ୍ତ ହେଲା  । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ଏହାର ଏକ ୧୫୦୦ୟୁନିଟ  (୩୦୦ଏମସିଜି) ଥିବା ଭାଏଲର ମୂଲ୍ୟ ପ୍ରାୟ ୫୮ ପାଉଣ୍ଡ  । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ୨୦୦ ଆମେରିକୀୟ ଡଲାର । ଏହା ମାନବ ରକ୍ତ ପ୍ଲାଜମାରୁ   ପ୍ରସ୍ତୁତ କରାଯାଏ ।
ଗ୍ରେଗୋରୀ ପାଞ୍ଜି ଅନୁସାରେ ୧୬ ମାର୍ଚ୍ଚ ବର୍ଷର ୭୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୭୬ତମ  । ବର୍ଷ ଶେଷ ହେବା ପାଇଁ ଆଉ ୨୯୦ ଦିନ ବାକି ଅଛି ।
ଶଙ୍ଖ ନଦୀ ପୂର୍ବ- ମଧ୍ୟ ଭାରତୀୟ ରାଜ୍ୟ ଝାରଖଣ୍ଡ , ଓଡ଼ିଶା ଓ ଛତିଶଗଡ଼ ମଧ୍ୟ ଦେଇ ପ୍ରବାହିତ ହୁଏ । ଏହା ମୂଳ ସ୍ରୋତରୁ ପ୍ରାୟ ୨୪୦ କିଲୋମିଟର ପ୍ରବାହିତ ହେଲା ପରେ ଏହା କୋଏଲ ନଦୀ ସହ ସମାର୍ଜିତ ହୋଇଯାଏ । ଗତିପଥ ଶଙ୍ଖ ନଦୀ ସମୁଦ୍ରପତ୍ତନଠାରୁ ୧,୦୦୦ ମିଟର ଉତ୍ଛରେ ଥିବା ଲୁପୁଙ୍ଗପାଟ ଗ୍ରାମ , ଯାହା ଝାରଖଣ୍ଡ ରାଜ୍ୟର ଗୁମଳା ଜିଲ୍ଲାରେ ଅବସ୍ଥିତ ,ରୁ ବାହାରି ସେହି ରାଜ୍ୟ ଦେଇ ୬୭.୫ କିଲୋମିଟର ଦୁରତ୍ୱା ଅତିକ୍ରମ କଳା ପରେ ନିକଟବର୍ତୀ ଛତିଶଗଡ଼ ରାଜ୍ୟରେ ପ୍ରବେଶ କରେ । ଏହା ଛତିଶଗଡ଼ରେ ୫୦ କିଲୋମିଟର ଗଲା ପରେ ପୁଣି ଝାରଖଣ୍ଡ ରାଜ୍ୟରେ ପ୍ରବେଶ କରେ । ସେହିଠାରୁ ରାଜ୍ୟରେ ୭୮ କିଲୋମିଟର ପ୍ରବାହିତ ହେଲା ପରେ ଏହା ଓଡ଼ିଶା ରାଜ୍ୟକୁ ପ୍ରବେଶ କରେ । ଓଡ଼ିଶାରେ ଶଙ୍ଖ ନଦୀ ୪୫ କିଲୋମିଟର ବହି ଯାଇ କୋଏଲ ନଦୀ ସହ ମିଳିତ ହେଇଥାଏ । . କୋଏଲ ଏବଂ ଶଙ୍ଖ ନଦୀ ରାଉରକେଲା ସହର ପାର୍ଶ୍ୱବର୍ତୀ ବେଦବ୍ୟାସଠାରେ ମିଳିତ ହେଲା ପରେ ତାହା ବ୍ରାହ୍ମଣୀ ନଦୀ ହେଇ ବହି ଯାଏ । ସାଦନୀ ପ୍ରପାତ ଶଙ୍ଖ ନଦୀରେ ଝାଡ଼ଖଣ୍ଡ ରାଜ୍ୟର ରାଞ୍ଚି ନିକଟରେ ଏକ ୨୦୦ ଫୁଟର ଜଳପ୍ରପାତ ସୃଷ୍ଟି ହେଇଥାଏ । ଏହାକୁ ସ୍କ୍ରାପ ପ୍ରପାତ କୁହା ଯାଏ ।
ପେଣ୍ଟୋବାର୍ବିଟାଲ ହେଉଛି ଏକ ଔଷଧ ଯାହା ସାଂଘାତିକ ଅପସ୍ମାର, ତୀବ୍ର ଉତ୍ତେଜନା, ନିଦ୍ରାହୀନତାର ସ୍ୱଳ୍ପ କାଳୀନ ଚିକିତ୍ସା, ଅସ୍ତ୍ରୋପଚାର ଏବଂ କୋମାରେ ରଖିବା ପାଇଁ ବ୍ୟବହୃତ ହୋଇଛି  ଏହା ମାଂସପେଶୀ କିମ୍ବା ଶିରାରେ ଇଞ୍ଜେକ୍ସନଦ୍ୱାରା ବ୍ୟବହୃତ ହୁଏ  ଯୁକ୍ତରାଷ୍ଟ୍ରରେ ପାଟି ସୂତ୍ର ବନ୍ଦ କରାଯାଇଛି। ଶିରାକୁ ଦିଆଯିବା ପରେ ଏକ ମିନିଟ୍ ମଧ୍ୟରେ ଏବଂ ଏକ ମାଂସପେଶୀରେ ଦିଆଯିବାର ୨୫ ମିନିଟ୍ ମଧ୍ୟରେ ଏହାର ପ୍ରଭାବ ଆରମ୍ଭ ହୁଏ  ଯେତେବେଳେ ଶିରାରେ ଦେଲେ ତାହାର ପ୍ରଭାବ ପ୍ରାୟ ୧୫ ମିନିଟ୍ ରହିଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା, ବାନ୍ତି ଏବଂ ମୁଣ୍ଡବିନ୍ଧା ଅନ୍ତର୍ଭୁକ୍ତ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଡେଲିରିୟମ୍, ଅବବ୍ୟବ‌ହାର, ଶ୍ୱାସକ୍ରିୟା ସମାପ୍ତି ଏବଂ ଆନାଫାଇଲକ୍‌ସିସ ହୋଇପାରେ  ଗର୍ଭାବସ୍ଥାରେ ବ୍ୟବହାର ସୁପାରିଶ କରାଯାଏ ନାହିଁ  ଏହା ବାର୍ବିଚୁରେଟ ଶ୍ରେଣୀର ଏକ ଔଷଧ  ମସ୍ତିଷ୍କରେ ଜିଏବିଏ  (ଗାବା)ର କାର୍ଯ୍ୟକଳାପ ବୃଦ୍ଧି କରି ଏହା କାର୍ଯ୍ୟକ୍ଷମ ହୁଏ  ୧୯୩୦ ମସିହାରେ ଜନ ଲୁଣ୍ଡିଙ୍କଦ୍ୱାରା ପେଣ୍ଟୋବାର୍ବିଟାଲ୍ ଆମେରିକାରେ ଚିକିତ୍ସା ବ୍ୟବହାରରେ ଆସିଥିଲେ  ୧୯୭୦ ଦଶକରେ ସେଗୁଡିକର ବହୁଳ ଭାବରେ ଅପବ୍ୟବ‌ହାର କରାଯାଇଥିଲା ଏବଂ ସେମାନଙ୍କର ରଙ୍ଗ ହେତୁ  "ହଳଦିଆ ଜ୍ୟାକେଟ୍"  ଭାବରେ ଜଣାଶୁଣା ଥିଲା  ଏହା ପଶୁମାନଙ୍କ ପାଇଁ ଇଉଥାନାସିଆ/କଷ୍ଟ ବିହୀନ ମୃତ୍ୟୁ ଏବଂ କେତେକ ଆମେରିକାର ରାଜ୍ୟ ଅପରାଧୀଙ୍କ ମୃତ୍ୟୁ ପାଇଁ ବ୍ୟବହୃତ ହୁଏ  ୧୯୬୨ ମସିହାରେ ମେରିଲିନ ମନରୋଙ୍କ ମାତ୍ରାଧିକ ପେଣ୍ଟୋବାର୍ବିଟାଲ୍ ଏବଂ କ୍ଲୋରାଲ ହାଇଡ୍ରେଟ ସେବନ ହେତୁ ମୃତ୍ୟୁ ହୋଇଥିଲା
ବୁଡଗାମ  ( , ) ଭାରତୀୟ ରାଜ୍ୟ ଜମ୍ମୁ ଓ କାଶ୍ମୀରର ଏକ ଜିଲ୍ଲା  । ଏହା ୧୯୭୯ରେ ସୃଷ୍ଟି କରାଯାଇଥିଲା । ପୂର୍ବରୁ ଏହି ଅଞ୍ଚଳ ଶ୍ରୀନଗର ଜିଲ୍ଲାର ଅଂଶ ଥିଲା । ଏଠାରେ ଅଧିକାଂଶ ଶିୟା ସଂପ୍ରଦାଯର ମୁସଲିମ ଅଧିବାସୀ ରହନ୍ତି । ପ୍ରଶାସନ ଅତୀତରେ ବାରମୁଳା ଜିଲ୍ଲାର ଅଂଶ ଥିବା ବୁଡଗାମ ଅଞ୍ଚଳ ପରେ ଶ୍ରୀନଗର ଜିଲ୍ଲା ଗଠିତ ହେଲା ବେଳେ ଏହା ସାଙ୍ଗରେ ରହିଥିଲା । ୧୯୭୯ରେ ଏହାକୁ ଏକ ସ୍ୱତନ୍ତ୍ର ଜିଲ୍ଲାର ମାନ୍ୟତା ମିଳିଥିଲା । ଏଇତିହାସିକ ତଥ୍ୟ ଅନୁସାରେ ଏହି ଅଞ୍ଚଳ ପରଗଣା ଦୀସୁ ନାମରେ ପରିଚିତ ଥିଲା । ଏହି ଜିଲ୍ଲାରେ ବିରୱା , ନାଗମ , ବୁଡଗାମ ଆଦି ୮ଟି ବ୍ଲକ ରହିଛି । ସବୁ ବ୍ଲକରେ ପଞ୍ଚାଯତ ରହିଛି । ଜିଲ୍ଲାରେ ୬ଟି ତହସିଲ ରହିଛି । ଜନସଂଖ୍ୟା ୨୦୧୧ ଜନଗଣନା ଅନୁସାରେ ବୁଡଗାମ ଜିଲ୍ଲାର ଲୋକ ସଂଖ୍ୟା ୭୩୫,୭୫୩ ଥିଲା । ଏହା ଗୁୟାନା ଦେଶ ବା ଆମେରିକୀୟ ରାଜ୍ୟ ଆଲାସ୍କାର ଲୋକ ସଂଖ୍ୟା ସହ ପ୍ରାୟ ସମାନ । ଏହା ଭରତର ୬୪୦ଟି ଜିଲ୍ଲା ମଧ୍ୟରୁ ଲୋକ ସଂଖ୍ୟା ଦ୍ରୁଷ୍ଟିରୁ ୪୯୪ ତମ ସ୍ଥାନରେ ରହିଥିଲା । ଏହି ସ୍ଥାନର ଜନ ଘନତ୍ୱ ପ୍ରତି ବର୍ଗ କିଲୋମିଟରରେ ୫୩୭ ହେଇଥିବା ବେଳେ ଜନସଂଖ୍ୟା ବୃଦ୍ଧି ହାର ୨୧.୧୮% ଥିଲା । ପୁରୁଷ ଓ ମହିଳା ଅନୁପାତ ୧୦୦୦ରେ ୮୮୩ । ସାକ୍ଷ୍ୟରତା ହାର ୫୭.୯୮ % ଯାହା ପୂର୍ବ ଅପେକ୍ଷ୍ୟା ୨.୧୮% ବୃଦ୍ଧି ଘଟିଥିଲା । ବୁଡଗାମରେ ଶିକ୍ଷା ବୁଡଗାମ ଜିଲ୍ଲାରେ ସରକାରୀ ଓ ପବ୍ଲିକ ସ୍କୁଲ ସମୁଦାୟ ୯୮ଟି ଥିବା ବେଳେ ସେ ମଧ୍ୟରୁ ୩୩ଟି ଉତ୍ଛ ମାଧ୍ୟମିକ ସ୍କୁଲ ।ଏଠାରେ ଥିବା       ସ୍କୁଲ କାଶ୍ମୀରରେ ଖ୍ଯାତି ଅର୍ଜନ କରି ଏହି ଜିଲ୍ଲାରେ ଶିକ୍ଷାର ପ୍ରସାର ପାଇଁ ଭୂମିକା ନେଇଥାଏ । ଏହା ଛଡା ବୁଡଗାମରେ ଏକ ସରକାରୀ ଡିଗ୍ରୀ କଲେଜ ମଧ୍ୟ ରହିଛି । ଆକର୍ଷଣ ସବୁ କାଶ୍ମୀର ଉପତ୍ୟକାର ଏକମାତ୍ର ବିମାନ ବନ୍ଦର ବୁଡଗାମଠାରେ ଅଛି । ଜିଲ୍ଲାରେ ଦୁଧପଥରି , ଯୂଷମାର୍ଗ, ତୋଷା ମଇଦାନ , ନୀଳନାଗ ପରି ଆକର୍ଷଣୀୟ ପର୍ଯ୍ୟଟନ ସ୍ଥଳ ସବୁ ରହିଛି ।
ଟିକ୍ ବାହିତ ଏନସେଫାଲାଇଟିସ୍ ଟିକା ହେଉଛି ଟିକ୍ ବାହିତ ଏନସେଫାଲାଇଟିସ୍   ରୋଗକୁ ରୋକିବା ପାଇଁ ବ୍ୟବହୃତ ଏକ ଟିକା । ଏହି ରୋଗ କେନ୍ଦ୍ରୀୟ ଏବଂ ପୂର୍ବ ୟୁରୋପ ଏବଂ ଉତ୍ତର ଏସିଆରେ ଅଧିକ ଦେଖାଯାଏ । ଟିକା ଗ୍ରହଣ କରୁଥିବା ୮୭%ରୁ ଅଧିକ ଲୋକ ରୋଗ ପ୍ରତିରୋଧକ ଶକ୍ତି ବଢ଼ିଥାଏ । ସଂକ୍ରମିତ ଟିକ୍ କାମୁଡ଼ିବା ପରେ ଏହା ଉପଯୋଗୀ ନୁହେଁ। ଏହା ଏକ ମାଂସପେଶୀରେ ଇଞ୍ଜେକ୍ସନ ଦେଇ ଦିଆଯାଏ । ଏହି ରୋଗ ହେଉଥିବା ଅଞ୍ଚଳରେ ସମସ୍ତ ଲୋକଙ୍କୁ ଟିକା ଦେବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ   ପରାମର୍ଶ ଦେଇଛି। ଅନ୍ୟଥା ଯେଉଁମାନେ ଅଧିକ ବିପଦରେ ଅଛନ୍ତି ସେମାନଙ୍କ ପାଇଁ ଏହି ଟିକା ସୁପାରିଶ କରାଯାଏ । ତିକି ଡୋଜ୍ ଦେବା ପରେ ପ୍ରତି ତିନିରୁ ପାଞ୍ଚ ବର୍ଷରେ ଅତିରିକ୍ ତିନୋଟି ଡୋଜ୍ ଦେବାକୁ ସୁପାରିଶ କରାଯାଏ  ସୂତ୍ର ଉପରେ ନିର୍ଭର କରି ଏକ କିମ୍ବା ତିନି ବର୍ଷରୁ ଅଧିକ ବୟସର ଲୋକଙ୍କଠାରେ ଏହି ଟିକା ବ୍ୟବହାର କରାଯାଇପାରିବ  ଗର୍ଭାବସ୍ଥାରେ ଏହି ଟିକା ସୁରକ୍ଷିତ ଥିବା ଜଣାପଡିଛି। ଗମ୍ଭୀର ପାର୍ଶ୍ୱ ପ୍ରତିକ୍ରିୟା ଅତ୍ୟନ୍ତ ଅସାଧାରଣ ଅଟେ  ଛୋଟ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ଏବଂ ଇଞ୍ଜେକ୍ସନ ସ୍ଥାନରେ ଲାଲତା ଏବଂ ଯନ୍ତ୍ରଣା ଅନ୍ତର୍ଭୁକ୍ତ ହୋଇପାରେ  ପୁରାତନ ସୂତ୍ରଗୁଡ଼ିକ ସାଧାରଣତଃ ପାର୍ଶ୍ୱ ପ୍ରତିକ୍ରିୟା ସହିତ ଜଡ଼ିତ ଥିଲା  ଟିକ୍ ବାହିତ ଏନସେଫାଲାଇଟିସ୍ ବିରୋଧୀ ପ୍ରଥମ ଟିକା ୧୯୩୭ରେ ବିକଶିତ ହୋଇଥିଲା । ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି  ଯୁକ୍ତରାଜ୍ୟରେ ଏହାର ପ୍ରତି ଡୋଜ୍‌‌ର ମୂଲ୍ୟ   ୫୦ରୁ   ୭୦  ଯୁକ୍ତରାଷ୍ଟ୍ରରେ ଏହି ଟିକା ଉପଲବ୍ଧ ନାହିଁ। ଚିକିତ୍ସା ବ୍ୟବହାର ଏହି ଟିକାଗୁଡ଼ିକର ଫଳପ୍ରଦତା ଭଲ ଭାବରେ ଦଲିଲଭୁକ୍ତ ହୋଇଛି  ମୂଷାମାନଙ୍କୁ ମାରାତ୍ମକ ଟିକ୍ ବାହିତ ବିଭିନ୍ନ ଧରଣର ଏନସେଫାଲାଇଟିସ୍ ଭୂତାଣୁଠାରୁ ରକ୍ଷା କରିବା ପାଇଁ ଦର୍ଶାଯାଇଛି ଯାହା ଅନେକ ୟୁରୋପରେ ଏବଂ ପୂର୍ବ ସୋଭିଏତ୍ ୟୁନିଅନର ଏସୀୟ ଅଂଶରୁ 30 ବର୍ଷରୁ ଅଧିକ ସମୟ ମଧ୍ୟରେ ମିଳିଛି  ଏଥିସହ, ଏହା ଦର୍ଶାଯାଇଛି ଯେ ମାନବ ସ୍ୱେଚ୍ଛାସେବୀମାନଙ୍କ ଟୀକାକରଣଦ୍ୱାରା ଆଣ୍ଟିବଡିଗୁଡିକ ସମସ୍ତ ପରୀକ୍ଷିତ ବିଚ୍ଛିନ୍ନତାକୁ ନିରପେକ୍ଷ କରିଥାଏ  ଗର୍ଭଧାରଣ ଏବଂ ସ୍ତନ୍ୟପାନ କରାଇବା ଗର୍ଭାବସ୍ଥାରେ ଏହି ଟିକା ନିରାପଦ ମନେହୁଏ, କିନ୍ତୁ ପର୍ଯ୍ୟାପ୍ତ ତଥ୍ୟ ନ ଥିବାରୁ ଏହି ଟିକା କେବଳ ଗର୍ଭାବସ୍ଥାରେ ଏବଂ ସ୍ତନ୍ୟପାନ କରାଇବା ସମୟରେ ପରାମର୍ଶ ଦିଆଯାଏ ଯେତେବେଳେ ଟିକ୍ ବାହିତ ଏନସେଫାଲାଇଟିସ୍ ସଂକ୍ରମଣରୁ ସୁରକ୍ଷା ହାସଲ କରିବା ଜରୁରୀ ମନେ ହୁଏ ଏବଂ ଲାଭ ବିରୁଦ୍ଧରେ ବିପଦକୁ ଯତ୍ନର ସହ ବିଚାର କରିବା ପରେ ଦିଆଯାଏ । କାର୍ଯ୍ୟସୂଚୀ ସୂତ୍ର ଉପରେ ନିର୍ଭର କରି ଦୁଇରୁ ତିନୋଟି ଡୋଜ ସୁପାରିଶ କରାଯାଏ  ସାଧାରଣତଃ ପ୍ରଥମ ଡୋଜମାନଙ୍କ ମଧ୍ୟରେ ଏକରୁ ତିନି ମାସ ହେବା ଅନ୍ତର ରହିବା ଉଚିତ ଏବଂ ତା ପରେ ଚୂଡ଼ାନ୍ତ ମାତ୍ରା ପାଞ୍ଚରୁ ବାର ମାସ ପରେ ଦିଆଯାଏ  ତା ପରେ ପ୍ରତି ତିନିରୁ ପାଞ୍ଚ ବର୍ଷ ଅନ୍ତରରେ ଅତିରିକ୍ତ ମାତ୍ରା ଦେବାକୁ ସୁପାରିଶ କରାଯାଏ  ଇତିହାସ ଟିକ୍ ବାହିତ ଏନସେଫାଲାଇଟିସ୍ ବିରୋଧରେ ପ୍ରଥମ ଟିକା ସନ ୧୯୩୭ ମସିହାରେ ମୂଷାଙ୍କ ମସ୍ତିଷ୍କରେ ପ୍ରସ୍ତୁତ କରାଯାଇଥିଲା  ପ୍ରାୟ ୨୦ ବର୍ଷ ପରେ ସେଲ୍ କଲଚରରୁ ଉତ୍ପନ୍ନ ଟିକ୍ ବାହିତ ଏନସେଫାଲାଇଟିସ୍ ଟିକା  (ଚିକେନ୍ ଭ୍ରୁଣ ଫାଇବ୍ରୋବ୍ଲାଷ୍ଟ କୋଷ) ବିକଶିତ ହୋଇ ପୂର୍ବ ସୋଭିଏତ୍ ୟୁନିଅନର ମାନଙ୍କରେ ସକ୍ରିୟ ଭାଗରେ ବ୍ୟବହୃତ ହୋଇଥିଲା  ପରେ, ଏକ ଶୁଦ୍ଧ, ନିଷ୍କ୍ରିୟ ଜୀବାଣୁ ଟିକା ବିକଶିତ ହେଲା ଯାହା ପୂର୍ବ ଟିକ୍ ବାହିତ ଏନସେଫାଲାଇଟିସ୍ ଟିକା ଅପେକ୍ଷା ଅଧିକ ସକ୍ରିୟ ବୋଲି ପ୍ରମାଣିତ ହୋଇଥିଲା  ବାଣିଜ୍ୟ ନାମ ଟୀକାକରଣର ବାଣିଜ୍ୟ ନାମରେ ଏନସେପୁର , - ଏବଂ ଅନ୍ତର୍ଭୁକ୍ତ  ଆଧାର ବାହ୍ୟ ଲିଙ୍କ୍
ବାମ ପୋଟଳି ଶାଖା ଅବରୋଧ  (ଇଂରାଜୀ ଭାଷାରେ ବା ଏଲବିବିଏସ/ ) ହେଉଛି ଇଲେକ୍ଟ୍ରୋକାର୍ଡିଓଗ୍ରାମ  ରେ ଦେଖାଯାଇଥିବା ହୃତ୍‌ପିଣ୍ଡର ଏକ ପ୍ରକାର ଅସ୍ୱାଭାବିକତା ବୈଦୁତିକ ଚାଳନା  । ତାହାର ସ୍ୱତଃ କୌଣସି ଲକ୍ଷଣ ଦେଖାଯାଏ ନାହିଁ । ଏହା ଏକ ସ୍ଥାୟୀ ଅବସ୍ଥା ଅଟେ । ଏହାର କାରଣଗୁଡ଼ିକ ମଧ୍ୟରେ ହୃଦ୍‌ଘାତ, ଭଲ୍ଭସମ୍ପର୍କୀୟ ହୃଦ୍‌ରୋଗ, କିମ୍ବା ହୃଦ୍‌ପାତ ଏବଂ ଆମିଲଏଡୋସିସ ହୋଇପାରେ । କିଛି ମାମଲା କୌଣସି ନିର୍ଦ୍ଦିଷ୍ଟ କାରଣ ବିନା ଘଟିଥାଏ । ଅନ୍ତର୍ନିହିତ କାର୍ଯ୍ୟଶୈଳୀରେ ହିସ୍-ପରକିଞ୍ଜେ ସିଷ୍ଟମର ଉଭୟ ସମ୍ମୁଖ ଏବଂ ପୃଷ୍ଠଭାଗର ଫାସିକ୍ଲଗୁଡ଼ିକରେ ଅସ୍ୱାଭାବିକ ଚାଳନା ହୋଇଥାଏ । ରୋଗ ନିର୍ଣ୍ଣୟ ନିମନ୍ତେ ଚାରୋଟି ସର୍ତ୍ତ ଆବଶ୍ୟକ ହୁଏ: ସୁପ୍ରାଭେଣ୍ଟ୍ରିକୁଲାର ତାଳମେଳ, କ୍ୟୁଆରଏସ   ୧୨୦ ଏମଏସରୁ ଅଧିକ, ଲିଡ ଭି୧ର ଗୋଟିଏ କ୍ୟୁଏସ କିମ୍ବା ଏକ ବଡ଼ ଏସ ତରଙ୍ଗ ସହିତ ଏକ ଛୋଟ ଆର/ ଥିବ ଏବଂ ଲିଡ ୫ର ଏକ ଖଣ୍ଡିତ ଆର ନଥିବ ଏବଂ କ୍ୟୁ ତରଙ୍ଗ ନ ଥିବ। ଯେତେବେଳେ କ୍ୟୁଆରଏସ ଅବଧି ୧୨୦ ଏମଏସରୁ କମ୍, କିନ୍ତୁ ଅନ୍ୟ ମାନଦଣ୍ଡ ଉପସ୍ଥିତ, ସେତେବେଳେ ଏହାକୁ ଏକ ଅସମ୍ପୂର୍ଣ୍ଣ ଏଲବିବିଏସ କୁହାଯାଏ  ଛାତି ଯନ୍ତ୍ରଣା ସହିତ ନୂତନ ଏଲବିବିଏସ ଆରମ୍ଭ ହେଉଥିଲେ ଏହାକୁ ଆଉ ହୃଦ୍‌ଘାତ ସମତୁଲ ଭାବରେ ବିଚାର କରାଯାଏ ନାହିଁ । ବରଂ ଏହା ସରଗବୋସା ମାନଦଣ୍ଡ ପ୍ରୟୋଗ କରିବାକୁ ପରାମର୍ଶ ଦିଆଯାଇଛି । ସାଧାରଣତଃ ଏହା ନିମନ୍ତେ କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏନି । ପରିଚାଳନା ମୂଳ କାରଣ ଉପରେ ନିର୍ଭର କରେ ଯାହା ଫଳାଫଳ ନିର୍ଣ୍ଣୟ କରେ । ଏଲବିବିଏସ ସାଧାରଣଃ ପ୍ରାୟ ୧୦୦୦ ଲୋକଙ୍କ ମଧ୍ୟରୁ ଜଣକୁ ପ୍ରଭାବିତ କରିଥାଏ । ହୃଦଘାତ ଆକ୍ରାନ୍ତଙ୍କ ମଧ୍ୟରୁ ପ୍ରାୟ ୩୩% ପ୍ରଭାବିତ ହୁଅନ୍ତି । ପ୍ରଭାବିତ ଲୋକଙ୍କୁ ଆମେରିକା କିମ୍ବା ଯୁକ୍ତରାଜ୍ୟରେ ବିମାନ ଉଡ଼ାଣ କରିବାକୁ ଅନୁମତି ନାହିଁ ।
ପାଡ଼ୁଆ ମାଲକାନଗିରି ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ ଥିଲା । ଏହି ନିର୍ବାଚନ ମଣ୍ଡଳୀ ୧୯୫୨ ମସିହରେ ଗଠିତ ହୋଇଥିଲା ଏବଂ ଏହି ନିର୍ବାଚନ ମଣ୍ଡଳୀରେ ତିନି ଥର ବିଧାନ ସଭା ନିର୍ବାଚନ ଅନୁଷ୍ଠିତ ହୋଇଥିଲା ।
ଘର ମୋର ସ୍ୱର୍ଗ, ୧୯୯୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଅରୁଣ ମହାନ୍ତି ଏହି କଥାଚିତ୍ରଟିର ପ୍ରଯୋଜନା କରିଥିଲେ, କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଶ୍ରୀରାମ ପଣ୍ଡା, ମହାଶ୍ୱେତା ରାୟ, ମିହିର ଦାସ, ତନ୍ଦ୍ରା ରାୟ, ହର ପଟ୍ଟନାୟକ, ନିହାରିକା ସାହୁ, ଜୟୀରାମ ସାମଲ, ଅଜିତ ଦାସ, ବ୍ରଜ ସିଂହ, କାନ୍ତ ସିଂହ, ଦୁଃଖିରାମ ସ୍ୱାଇଁ, ଶ୍ରାବନ୍ତି, ବାଙ୍କୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଶ୍ରୀରାମ ପଣ୍ଡା ମହାଶ୍ୱେତା ରାୟ ମିହିର ଦାସ ତନ୍ଦ୍ରା ରାୟ ହର ପଟ୍ଟନାୟକ ନିହାରିକା ସାହୁ ଜୟୀରାମ ସାମଲ ଅଜିତ ଦାସ ବ୍ରଜ ସିଂହ କାନ୍ତ ସିଂହ ଦୁଃଖିରାମ ସ୍ୱାଇଁ ଶ୍ରାବନ୍ତି ବାଙ୍କୁ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅରୁଣ ମହାନ୍ତି । ଗୀତିକାର ଦେବଦାସ ଛୋଟରାୟ ଏହି କଥାଚିତ୍ରଟିର ଗୀତ ରଚନା କରିଥିଲେ । ପ୍ରଣବ ପଟ୍ଟନାୟକ, ଇଶା ବେବର୍ତ୍ତ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ପାର୍ବତୀ ହିନ୍ଦୁ ଦେବୀ ଭାବରେ ପୁଜ୍ୟ।ମହାଦେବ ଶିବଙ୍କ ସ୍ତ୍ରୀ ଓ ମହାଦେବୀ ଭାବରେ ପ୍ରଖ୍ୟାତ । ପାର୍ବତୀଙ୍କ ମାତାଙ୍କ ନାମ ମେନକା । ସେ ହିମାଳୟଙ୍କ ପୁତ୍ରି ଓ ଗଣେଶ ଓ କାର୍ତ୍ତିକେୟଙ୍କ ମାତା । ଉମା, ଗୌରୀ, ଅମ୍ବିକା, ଭବାନୀ ନାମରେ ମଧ୍ୟ ସେ ପୂଜାପାଇଥାନ୍ତି । ପାର୍ବତୀଙ୍କ ଜନ୍ମ ହୋଇଥିବା ଶୁଣି ଦେବର୍ଷି ନାରଦ ହିମାଳୟଙ୍କ ଘରକୁ ଆସିଥିଲେ । ହିମାଳୟ ପଚାରିବାରୁନାରଦ ହିମାଳୟଙ୍କୁ ପାର୍ବତୀଙ୍କ ବିଷୟରେ କହିଥିଲେ ଯେ,ଆପଣଙ୍କ କନ୍ୟା ସର୍ବ ସୁଲକ୍ଷଣା ଓ ତାଙ୍କର ବିବାହ ଭଗବାନ ଶିବଙ୍କ ସହ ହେବ । କିନ୍ତୁ ମହାଦେବଙ୍କୁ ପତି ରୂପରେ ପାଇବାକୁ ତୁମ ପୁତ୍ରିଙ୍କୁ ଘୋର ତପସ୍ୟା କରିବାକୁ ପଡ଼ିବ। ପୂର୍ବ ଜନ୍ମ ପାର୍ବତୀ ପୂର୍ବଜନ୍ମରେ ଦକ୍ଷ ପ୍ରଜାପତିଙ୍କ କନ୍ୟା ସତୀ ରୂପରେ ଜନ୍ମ ନେଇଥିଲେଓ ଭଗବାନ ଶଙ୍କରଙ୍କ ପତ୍ନୀ ଥିଲେ।ପିତା ଦକ୍ଷ ପ୍ରଜାପତି ଯଜ୍ଞରେ ଯୋଗ ଦେବା ପାଇଁ ଶଙ୍କରରଙ୍କୁ ନିମନ୍ତ୍ରଣ କରିନଥିଲେ। ନିଜ ପତିଙ୍କ ଅପମାନକୁ ସହି ନ ପାରିବା କାରଣରୁ,ନିଜକୁ ଯଜ୍ଞାଗ୍ନିରେ ଭସ୍ମ କରିଦେଇଥିଲେ।ସେ ସମୟରେ ସତୀ ଭଗବାନ ହରିଙ୍କୁ ଏହି ବର ମାଗିଥିଲେ ଯେ ,ପ୍ରତ୍ୟେକ ଜନ୍ମରେ ମୋର ଶିବଙ୍କ ଚରଣରେ ସେବା କରିବାର ସୁଯୋଗ ରହୁ।ଏହି କାରଣରୁ ସେ ହିମାଳୟଙ୍କ ପୁତ୍ରି ପାର୍ବତୀଙ୍କ ରୂପରେ ପୂନଃର୍ଜନ୍ମ ନେଇଥିଲେ। ପାର୍ବତୀ ହେଉଛନ୍ତି ଶିବଙ୍କ ଶକ୍ତି।ଶିବ ପରାଶକ୍ତିଦ୍ୱାରା ପ୍ରକାଶିତ ହୁଅନ୍ତି । ଅର୍ଥାତ ଶିବଙ୍କ ଜ୍ୟୋତି ହେଉଛି ପରାଶକ୍ତି । ତପସ୍ୟା ଦେବର୍ଷି ନାରଦଙ୍କ କଥାରେ ପ୍ରଭାବିତ ହେଇ ପାର୍ବତୀ ଶଙ୍କରଙ୍କ ପ୍ରତି ଅନୁରାଗ ହେଇଗଲେ ଏବଂ ତପସ୍ୟା କରିବାକୁ ଚାଲିଗଲେ । ଅନେକ ବର୍ଷ ପର୍ଯ୍ୟନ୍ତ କଠୋର ଉପବାସ ଓ ଘୋର ତପସ୍ୟା ପରେ ପାର୍ବତୀଙ୍କୁ ଶୂନ୍ୟବାଣୀ ହେଲା ଯେ, ତୁମର ମନକାମନା ପୂର୍ଣ୍ଣ ହେବ, ତୁମେ ବର୍ତ୍ତମାନ ଏହି ତପସ୍ୟାକୁ ତ୍ୟାଗ କରଏବଂ ତୁମ ପତି ରୂପରେ ଶିବ ଅବଶ୍ୟ ପ୍ରାପ୍ତ ହେବେ ।
ଦେବୀକା ଦଫ୍ତରଦାର ଜଣେ ଭାରତୀୟ ଅଭିନେତ୍ରୀ ଓ ସେ ମୁଖ୍ୟତଃ ମରାଠୀ ମଞ୍ଚ ଏବଂ କଥାଚିତ୍ରରେ ଅଭିନୟ କରନ୍ତି । ପରି ହୁଁ ମେଁ  (୨୦୧୮) ଏବଂ ନାଲ୍  (୨୦୧୮)ରେ ତାଙ୍କ ଅଭିନୀତ ମାଆ ଭୂମିକା ପାଇଁ ସେ ଜଣାଶୁଣା  । ପେଷା ଦେବୀକା କଥାଚିତ୍ର ଜଗତରେ କାମ କରିବ ପୂର୍ବରୁ ମରାଠୀ ନାଟକରେ ଅଭିନୟ କରିବା ଆରମ୍ଭ କରିଥିଲେ । ୨୦୦୨ ମସିହାରେ ସେ ମରାଠୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ।
ଧର୍ମ ହେଉଛି ନିର୍ଦ୍ଦିଷ୍ଟ ଆଚରଣ ଏବଂ ଅଭ୍ୟାସ, ବିଶ୍ୱ ଦୃଷ୍ଟିକୋଣ, ଦିବ୍ଯଗ୍ରନ୍ଥ, ତୀର୍ଥ, ଭବିଷ୍ୟବାଣୀ, ନୈତିକତା ଇତ୍ଯାଦି ଯାହା ମାନବକୁ ଆଲୌକିକ, ଆଧ୍ୟୟନିକ କିମ୍ବା ଆଧ୍ୟାତ୍ମିକ ଉପାଦାନ ସହିତ ଜଡ଼ିତ କରୁଥିବା ସାମାଜିକ-ସାଂସ୍କୃତିକ ବ୍ୟବସ୍ଥା । ତେବେ ସ୍ପଷ୍ଟ ଭାବରେ ଧର୍ମର ସଜ୍ଞା ଉପରେ ଏପର୍ଯ୍ୟନ୍ତ କୌଣସି ଅଧ୍ୟୟନପ୍ରସୂତ ସହମତି ନାହିଁ । ଭିନ୍ନ ଭିନ୍ନ ଧର୍ମରେ ଦିବ୍ୟ, ପବିତ୍ର ବସ୍ତୁ, ବିଶ୍ୱାସ, ଅଲୌକିକ ଜୀବ କିମ୍ବା ଅଲୌକିକ ଜୀବନ କିମ୍ବା  "ଅବଶିଷ୍ଟ ଜୀବନ ପାଇଁ ମାନଦଣ୍ଡ ଏବଂ ଶକ୍ତି ପ୍ରଦାନ କରିବା ଭଳି କିଛି ଚିରନ୍ତନତା ଏବଂ ଅପାର୍ଥିବତା"  ଆଦି ବିଷୟ ରହିଥାଇପାରେ କିମ୍ବା ନଥାଇପାରେ । ଧାର୍ମିକ ଅଭ୍ୟାସଗୁଡ଼ିକ ଭିତରେ ରୀତିନିତି, ଧର୍ମୋପଦେଶ,  (ଦେବତା ଏବଂ/କିମ୍ବା ସନ୍ଥମାନଙ୍କ ପ୍ରତି) ସ୍ମାରକ କିମ୍ବା ଅତ୍ୟଧିକ ସମ୍ମାନ , ବଳିଦାନ, ପର୍ବ, ଭୋଜି, ପ୍ରଣାମ, ଆରମ୍ଭ, ଅନ୍ତିମକ୍ରିୟା, ବିବାହ କାର୍ଯ୍ୟ, ଧ୍ୟାନ, ପ୍ରାର୍ଥନା, ସଂଗୀତ, କଳା, ନୃତ୍ୟ, ଜନ ସେବା କିମ୍ବା ମାନବ ସଂସ୍କୃତିର ଅନ୍ୟ ଦିଗ ଅନ୍ତର୍ଭୁକ୍ତ ହୋଇପାରେ  । ଧର୍ମଗୁଡ଼ିକରେ ବିଭିନ୍ନ ପରାଭୌତିକ କାହାଣୀସବୁ ରହିଛି । ଏସବୁ ପବିତ୍ର ଶାସ୍ତ୍ର, ପ୍ରତୀକ ଏବଂ ପବିତ୍ର ସ୍ଥାନମାନଙ୍କରେ ସଂରକ୍ଷିତ ହୋଇ ରହେ ଏବଂ ତାହାର ଉଦ୍ଦେଶ୍ୟ ସାଧାରଣତଃ ଜୀବନକୁ ଅର୍ଥପୂର୍ଣ୍ଣ କରିବା ଉଦ୍ଦେଶ୍ୟରେ ହୋଇଥାଏ । ଧର୍ମରେ ଥିବା ସାଙ୍କେତିକ କାହାଣୀସବୁକୁ ବେଳେବେଳେ ଅନୁଗାମୀମାନେ ସତ୍ୟ ବୋଲି କହିଥାନ୍ତି । ଏସବୁର ଉଦ୍ଦେଶ୍ୟ ଜୀବନର ଉତ୍ପତ୍ତି, ବ୍ରହ୍ମାଣ୍ଡ ଏବଂ ଅନ୍ୟାନ୍ୟ ଜିନିଷର ବ୍ୟାଖ୍ୟା କରିବା । ପାରମ୍ପରିକ ଭାବେ କାରଣ ରହିତ ବିଶ୍ୱାସକୁ ଧାର୍ମିକ ବିଶ୍ୱାସର ଉତ୍ସ ଭାବେ ବିବେଚନା କରାଯାଇଛି । ବିଶ୍ୱରେ ପ୍ରାୟ ୧୦,୦୦୦ରୁ ଅଧିକ ଧର୍ମ ରହିଛି । ବିଶ୍ୱ ଜନସଂଖ୍ୟାର ୮୪ ଭାଗ ଲୋକ ଖ୍ରୀଷ୍ଟ, ହିନ୍ଦୁ, ଇସ୍ଲାମ, ବୌଦ୍ଧ ତଥା ଲୋକପ୍ରଥା ସହ ଯୋଡି ହୋଇଛନ୍ତି । ଅବଶିଷ୍ଟ ଲୋକମାନେ ନିଜକୁ କୌଣସି ନିର୍ଦ୍ଦିଷ୍ଟ ଧର୍ମର ବୋଲି ଭାବନ୍ତି ନାହିଁ କିମ୍ବା ସେମାନେ ନିଜକୁ ନାସ୍ତିକ ବୋଲି ମାନନ୍ତି ।
ସୁରେନ୍ଦ୍ର ସାହୁ ଜଣେ ଜଣାଶୁଣା ଓଡ଼ିଆ କଥାଚିତ୍ର ଚିତ୍ରତ୍ତୋଳକ ଅଟନ୍ତି । ସେ ବିଜୁ ପଟ୍ଟନାୟକ ଫିଲ୍ମ୍ ଓ ଟେଲିଭିଜନ ଅନୁଷ୍ଠାନର ଅଧ୍ୟକ୍ଷ ରୂପେ ମଧ୍ୟ କାର୍ଯ୍ୟ ନିର୍ବାହ କରିଛନ୍ତି । ପ୍ରଥମ ଓଡ଼ିଆ ରଙ୍ଗୀନ କଥାଚିତ୍ର ଗପ ହେଲେବି ସତରେ ସେ ଚିତ୍ରତ୍ତୋଳନ କରିଥିଲେ ।
ସଣ୍ଠଣା ଉତ୍ତମ ଚାଳିଚଳନ, ସୁସଜ୍ଜିତ ଅବସ୍ଥା, ମର୍ଯ୍ୟାଦା, ସୁବ୍ୟବସ୍ଥିତ ଅବସ୍ଥା, ପରିପାଟି, କାରୁକାର୍ଯ୍ୟ, କଳାବିଦ୍ୟା ସାଧନଜନିତ କାମ, ଯେଉଁ ଲୋକ ସୁସଜ୍ଜିତ ବେଶ ପରିପାଟି ପିନ୍ଧେ ବା ବସେ ତାହାଙ୍କୁ କୁହାଯାଇଥାଏ ।
ସୁବ୍ରତ ସାମନ୍ତରାୟଙ୍କ ପ୍ରଯୋଜନାରେ ନିର୍ମିତ ଓଡ଼ିଆ ଚଳଚ୍ଚିତ୍ର କିଏ ପୋଛିବ ମା ' ଆଖିର ଲୁହ ୧୯୯୯ ମସିହାରେ ମୁକ୍ତିଲାଭ କରିଥିଲା ।
କ୍ୟାପିଟାଲ ହାଇସ୍କୁଲ ଓଡ଼ିଶାର ଭୁବନେଶ୍ୱରରେ ଥିବା ଏକ ସରକାରୀ ଓଡ଼ିଆ ମାଧ୍ୟମ ଉଚ୍ଚବିଦ୍ୟାଳୟ । ଅବସ୍ଥିତି ଏହି ବିଦ୍ୟାଳୟଟି ଭୁବନେଶ୍ୱରର କେନ୍ଦ୍ରସ୍ଥଳ ୩ ନମ୍ବର ଅଞ୍ଚଳରେ ଅବସ୍ଥିତ । ବିଶେଷତ୍ୱ ଏହି ବିଦ୍ୟାଳୟଟି, ଭୁବନେଶ୍ୱରର ଅନ୍ୟତମ ପୁରାତନ ବିଦ୍ୟାଳୟ । ଏଠାରେ ଓଡ଼ିଆ ମାଧ୍ୟମରେ ଶିକ୍ଷାଦାନ କରାଯାଏ ଓ ଷଷ୍ଠରୁ ଦଶମ ଶ୍ରେଣୀ ଯାଏ ପାଠ ପଢ଼ାଯାଇଥାଏ । ଅଧୁନା ଏହି ବିଦ୍ୟାଳୟରେ ପ୍ରାୟ ୧,୫୦୦ ଛାତ୍ର ଛାତ୍ରୀ ଶିକ୍ଷା ଗ୍ରହଣ କରୁଛନ୍ତି । ଏହି ବିଦ୍ୟାଳୟ ସହ ସଂଶ୍ଳିଷ୍ଠ ରହିଛି  "ଠକ୍କର ବାପା ଆଦିବାସୀ ଛାତ୍ରାବାସ"  । ଏଠାରେ ପ୍ରାୟ ୧୦୦ ଜଣ ଅନ୍ତେବାସୀ ରହି କ୍ୟାପିଟାଲ ହାଇସ୍କୁଲରେ ଶିକ୍ଷାଗ୍ରହଣ କରନ୍ତି । ଏହି ବିଦ୍ୟାଳୟର ଖେଳ ପଡ଼ିଆରେ ବିଭିନ୍ନ ପ୍ରକାର କ୍ରୀଡାର ସୁବିଧା ରହିଛି । ବିଦ୍ୟାଳୟ ପରିସରରେ ଥିବା ପ୍ରାଥନା ଗୃହଟିରେ ବିଭିନ୍ନ ପ୍ରକାରର ଆଞ୍ଚଳିକ ତଥା ରାଜ୍ଯସ୍ତରୀୟ କାର୍ଯ୍ୟକ୍ରମର ଆୟୋଜନ କରାଯାଇଥାଏ । ଇତିହାସ କ୍ୟାପିଟାଲ ହାଇସ୍କୁଲ ୧୯୫୧ ମସିହାରେ ପ୍ରତିଷ୍ଠିତ ହୋଇଥିଲା । ପ୍ରଥମ ପ୍ରଧାନ ଶିକ୍ଷକ ରୂପେ ଶ୍ରୀ ଗଣେଶ ଚନ୍ଦ୍ର ମିଶ୍ର ୧୬ ଜୁଲାଇ ୧୯୫୧ ତାରିଖରେ କାର୍ଯ୍ୟଭାର ଗ୍ରହଣ କରିଥିଲେ । ଏହି ବିଦ୍ୟାଳୟ ପ୍ରଥମେ ଆଜିର ଦୁଇ ନମ୍ବର ବାଳିକା ବିଦ୍ୟାଳୟରେ ଚାଲୁଥିଲା । ୧୯୫୮ ମସିହା ଅଗଷ୍ଟ ୨୪ ତାରିଖ ଦିନ ଦୁଇ ନମ୍ବର ମୂଳ ସ୍କୁଲରୁ ଅଲଗା ହୋଇ, କ୍ୟାପିଟାଲ ହାଇସ୍କୁଲ ଏବେକାର ତିନି ନମ୍ବରଠାରେ ଥିବା ନୂତନ କୋଠାଘରକୁ ଆସିଥିଲା । ଗଣେଶ ଚନ୍ଦ୍ର ମିଶ୍ର ମଧ୍ୟ ବଦଳି ହୋଇ ନୂଆ ସ୍କୁଲକୁ ପ୍ରଧାନ ଶିକ୍ଷକ ହୋଇ ଆସିଥିଲେ । ସୁଧାମଞ୍ଜରୀ ଦାସ ବାଳିକା କ୍ୟାପିଟାଲ ହାଇସ୍କୁଲର ପ୍ରଧାନ ଶିକ୍ଷକ ଦାୟିତ୍ୱ ତୁଲାଇଥିଲେ । ଗଣେଶ ଚନ୍ଦ୍ର ମିଶ୍ରଙ୍କ ପରବର୍ତ୍ତୀ ସମୟରେ ଶ୍ରୀ ଲକ୍ଷ୍ମଣ କର, ଶ୍ରୀ ଶରତ ଚନ୍ଦ୍ର ବସୁ ଇତ୍ୟାଦି ବହୁ ଛାତ୍ରବତ୍ସଳ ଶିକ୍ଷକ, ଏହି ବିଦ୍ୟାଳୟର ପ୍ରଧାନ ଶିକ୍ଷକ ଭାବେ ଦାୟିତ୍ୱ ନିର୍ବାହ କରିଯାଇଛନ୍ତି । ଇତି ମଧ୍ୟରେ ବିଦ୍ୟାଳୟଟି ୬୧ ବର୍ଷ ପୁରଣ କରି ସାରିଛି । ୨୮ ଓ ୨୯ ଅପ୍ରେଲ ୨୦୧୨ରେ ବିଦ୍ୟାଳୟର ହୀରକ ଜୟନ୍ତି ପାଳନ କରାଯାଇଥିଲା । ହୀରକ ଜୟନ୍ତି ଅବସରରେ ଭାରତୀୟ ଡାକବିଭାଗ ତରଫରୁ ସ୍କୁଲକୁ ଉତ୍ସର୍ଗୀକୃତ ଏକ ସ୍ୱତନ୍ତ୍ର ଲଫାପା ପ୍ରକାଶ କରାଯାଇଛି । ପ୍ରତିଷ୍ଠା ବର୍ଷରୁ ଏ ଯାବତ ବହୁ ଛାତ୍ର ମାଟ୍ରିକ ପରୀକ୍ଷାରେ ରାଜ୍ୟରେ ପ୍ରଥମ ଦଶ ଜଣଙ୍କ ମଧ୍ୟରେ ସ୍ଥାନ ଅର୍ଜନ କରିଛନ୍ତି ।
ଅରୁନା ଡି ୱେଭର  ଇଂରାଜୀ ଭାଷାରେ  (ଜନ୍ମ ୨୦୦୧) ଜଣେ ବେଲଜିଅମ ଦେଶର ଛାତ୍ରୀ ଓ ପର୍ଯ୍ୟାବରଣ କର୍ମୀ, ବେଲଜିଅମରେ ଜଳବାୟୁ ଆନ୍ଦୋଳନ ନିମନ୍ତି ସ୍କୁଲ ସ୍ଟ୍ରାଇକର   ମୂଖ୍ୟ କର୍ମୀ  । ଜୀବନୀ ବେଲଜିଅମର ମୋର୍ଟସେଲରେ   ଡି ୱେଭର ଜନ୍ମ ଗ୍ରହଣ କରିଥିଲେ । କିରା ଗାଣ୍ଟଏସ ଓ ଆଡିଲେଡ ଚାର୍ଲିଅର ସ‌ହିତ ଡି ୱେଭର ବେଲଜିଅମର ଜଳବାୟୁ ନିମନ୍ତେ ସ୍କୁଲ ସ୍ଟ୍ରାଇକରେ ଅକ ପ୍ରମୂଖ ନେତ୍ରୀ ଥିଲେ । ଫେବ୍ରୁଆରୀ-ମଇ ୨୦୧୯ ପର୍ଯ୍ୟନ୍ତ ସେ ଏହି ବିଷୟରେ ହୁମୋ ପତ୍ରିକାର  ଏକ କଲମରେ ଲେଖୁଥିଲେ । ଅକ୍ଟୋବର ୨୦୧୯ରେ ସେ ସର୍ବ କନିଷ୍ଠ ଜଳବାୟୁ କର୍ମୀ ଥିଲେ ଓ ଚିଲି ଦେଶର ସାଣ୍ଟିଆଗୋ ଡି ଚିଲି   ସ୍ଥାନରେ ହେଉଥିବା ୨୦୧୯ ମିଳିତ ଜାତିସଂଘ ଜଳବାୟୁ ପରିବର୍ତ୍ତନ ସମ୍ମିଳନୀରେ  ( :2019 ) ପ‌ହଞ୍ଚିବାକୁ ରେଜିନା ମାରିସର   ସ୍ୱଳ୍ପ-କାର୍ବନ ଟ୍ରାନ୍ସ-ଆଟଲାଣ୍ଟିକ ଯାତ୍ରାରେ ଭାଗନେଇଥିଲେ  । ବେଲଜିଅମର ସେଣ୍ଟର-ରାଇଟରେ ହୋଇଥିବା ସ୍କୁଲ ସ୍ଟ୍ରାଇକ ବିଷୟରେ ପର୍ଯ୍ୟାବରଣ ମନ୍ତ୍ରୀ ଜୋକ ସଉଭ୍ଲିଏଜ   ଏହି ସ୍ଟ୍ରାଇକ‌କୁ ମିଛରେ ଷ୍ଟେଟ ସେକ୍ୟୁରିଟି ସର୍ଭିସ ସୂଚନା ଅନୁସାରେ ଏକ ରାଜନୈତିକ ଚାଲ କ‌ହିବାର ପରିଣାମ ସ୍ୱରୂପ ମନ୍ତ୍ରୀ ପଦ ତ୍ୟାଗ କରିବାକୁ ପଡ଼ିଥିଲା । ବେଲଜିଅମ ଯୁଥ ଫର କ୍କାଇମରଟ ସଂସ୍ଥାରେ ବ୍ୟକ୍ତିଗତ ପାର୍ଥକ୍ୟ ଦେଖାଯିବା ଯୋଗୁ ସନ ୨୦୧୯ରେ ସ‌ହ-ସଂସ୍ଥାପକ କିରା ଗାଣ୍ଟଏସ ପଦତ୍ୟାଗ କରି ଚାଲିଯିବା ଯୋଗୁ ସଂସ୍ଥାଟି ଭାଙ୍ଗିଗଲା । ପୁକେଲପ‌ପ୍ ସଂଗୀତ ଉତ୍ସବ ଚାଲିଥିବା ବେଳେ ସୁଖ୍ୟାତି ପାଇଥିବା ଡି ୱେଭରଙ୍କ ବିରୁଦ୍ଧରେ ଦକ୍ଷିଣ ପନ୍ଥୀ ଯୁବକମାନେ ବ୍ୟକ୍ତିଗତ ଅସୂୟାରେ ଜର୍ଜରିତ ହୋଇ ତାଙ୍କ ଉପରକୁ ମୂତ୍ରଭର୍ତ୍ତି ବୋତଲ ଫିଙ୍ଗିଥିଲେ ଓ ତାଙ୍କୁ ଠାବ କରିବାକୁ ଉତ୍ସବର ତମ୍ବୁଗୁଡ଼ିକ ଭାଙ୍ଗି ଦେଇଥିଲେ । ବିରୁଦ୍ଧାତ୍ମକ ସୂଚନା ଦେବାକୁ ମିଲିଟାଣ୍ଟ ଦକ୍ଷିଣ-ପନ୍ଥୀମାନେ ଫ୍ଲାଣ୍ଡର ପତାକାର   ରଙ୍ଗରୂପ ବଦଳେଇ ଦେଇଥିଲେ > ପୁରସ୍କାର ସନ ୨୦୧୯ରେ ଡି ୱେଭର ଓ କିରା ଗାଣ୍ଟଏସ ଦୁହେଁ ଯୁଗ୍ମ ଭାବରେ ମୁକ୍ତ ପୃଥିବୀର ଆର୍କ ପୁରସ୍କାର   ଗ୍ରହଣ କରିଥିଲେ । ସେପ୍ଟେମ୍ବର ୨୦୧୯ରେ ଯୁଥ ଫର କନସାଇନ୍ସ ତରଫରୁ ଆଡିଲେଡ ଚାର୍ଲିଅର ଓ ଡି ୱେଭର ଦୁହେଁ ଆମନେସ୍ଟି ଇଣ୍ଟରନ୍ୟାସନାଲ ବେଲଜିଅମର    '   ଆମ୍ବାସଡର ଅଫ କନସାଇନ୍ସ ପୁରସ୍କାରର   ଯୁଗ୍ମ ବିଜେତା ହୋଇଥିଲେ ।
ଓଡ଼ିଆ ଲିପି  (ଉତ୍କଳ ଲିପି/ ଉତ୍କଳାକ୍ଷର) ଓଡ଼ିଆ ଭାଷା ଲେଖିବା ପାଇଁ ବ୍ୟବହାର କରାଯାଏ  । ଏହା ପୁରାତନ କଳିଙ୍ଗ ଲିପିରୁ ତିଆରି । ଅତୀତର କଳିଙ୍ଗ ଲିପିର ଅବଶେଷ ଉଦୟଗିରି ଓ ଖଣ୍ଡଗିରି ଗୁମ୍ଫାର ମଞ୍ଚପୁରୀ ଗୁମ୍ଫା ତଥା ଓଡ଼ିଶାର ବାକି ଅନେକ ସ୍ଥାନରୁ ମିଳିଥିବା ପଥର ଅଭିଲେଖରୁ ମିଳିଥାଏ । ଇତିହାସ ଓଡ଼ିଆ ଲିପି ପୁରାତନ ବ୍ରାହ୍ମୀ ଲିପିରୁ ତିଆରି କଳିଙ୍ଗ ଲିପିରୁ ତିଆରି ହୋଇଛି ।, ୧୦୫୧ ପରର ଓଡ଼ିଆ ଭାଷାରେ ଏଯାବତ ମିଳିଥିବା ଲେଖସବୁରୁ ଏହା ଜଣାପଡ଼େ । ଧଉଳିଠାରୁ ମିଳିଥିବା ଅଶୋକଙ୍କ ଅନୁଶାସନ, ଜଉଗଡ଼ର ଶିଳାଲେଖ ଓ ଖାରବେଳଙ୍କ ଦେଇ ଖୋଦାଯାଇଥିବା ଖଣ୍ଡଗିରିର ହାତିଗୁମ୍ଫାର ଖାରବେଳଙ୍କ ଅନୁଶାସନରୁ ଓଡ଼ିଆ ଭାଷାର ମୂଳ ରୂପ ଓ ଆରମ୍ଭ ଉପରେ ଅନେକ କଥା ଜାଣିହୁଏ । ତେବେ ଖାରବେଳଙ୍କ ଅନୁଶାସନ ଓ ଅଶୋକଙ୍କ ଅନୁଶାସନ ଭାଷାର ଗଢଣ ଦୃଷ୍ଟିରୁ ପୁରାପୁରି ଅଲଗା । ଖାରବେଳଙ୍କ ଅନୁଶାସନ ଓଡ଼ିଆ ଲିପିରେ ଓ ପାଳି ଭାଷାରେ ଲେଖାଯାଇଥିଲା ବେଳେ ଅଶୋକଙ୍କ ଅନୁଶାସନ ବ୍ରାହ୍ମୀ ଲିପିରେ ଲେଖାଯାଇଥିଲା । ଭାଷାବିଜ୍ଞାନୀମାନଙ୍କ ମତରେ ପାଳି ଭାଷାରୁ ହିଁ ଓଡ଼ିଆ ଭାଷାର ଜନ୍ମ । ହାତୀ ଗୁମ୍ଫାର ଶିଳାଲେଖ, ଯାହା ପାଳି ଭାଷାରେ ଲେଖାଯାଇଅଛି ତାହା ଏ ବିଷୟରେ ଅଧିକ ସୂଚନା ଦେଇଥାଏ । ଜର୍ମାନ ଭାଷାବିଜ୍ଞାନୀ ପ୍ରଫେସର ଅଲଡେନବର୍ଗଙ୍କ ଗବେଷଣା ଅନୁସାରେ ପାଳି ଓଡ଼ିଶାର ମୂଳ ଭାଷା । ଓଡ଼ିଆ ଲିପିର ଗୋଲାକାର ରୂପ ବହୁକାଳ ତାଳ ପତ୍ର ଉପରେ ଲେଖାଯିବା ଯୋଗୁଁ ହୋଇଛି, କାରଣ ତାଳପତ୍ରରେ ଲେଖିଲାବେଳେ ସିଧା ରେଖାସବୁ ଏହାକୁ ଚିରିପକାଇବାର ଭୟ ଥାଏ । ଗବେଷକମାନେ ଓଡ଼ିଆ ଓ ଥାଇ ଲିପି ଭିତରେ ଅନେକ ସମାନତା ପାଇଛନ୍ତି । ଏହା ଅତୀତତେ ସାଧବମାନଙ୍କ ଦକ୍ଷିଣ ଏସୀୟ ଦେଶରେ ବେପାର ବଣିଜ କାଳରେ ସେମାନେ କଳିଙ୍ଗର ଭାଷା ଓ ଲିପିର ବ୍ୟବହାର କରିବା ଥାଇ ଲିପି କଳିଙ୍ଗ ଲିପିଦ୍ୱାରା ପ୍ରଭାବିତ ହେବର ପ୍ରମାଣ ଦେଇଥାନ୍ତି । ଓଡ଼ିଆ ଏକ ଉଚ୍ଚାରଣକୁ ନେଇ ତିଆରି ଓ ଜଟିଳ   ଭାଷା ଯେଉଁଥିରେ ସବୁ ବ୍ୟଞ୍ଜନ ବର୍ଣ୍ଣର ଉଚ୍ଚାରଣ ଏକ ସ୍ୱର ବର୍ଣ୍ଣରେ ଶେଷ ହୋଇଥାଏ । କେତେକ ବିଶେଷ ବର୍ଣ୍ଣ ବ୍ୟଞ୍ଜନ ବର୍ଣ୍ଣ ଆଗରୁ ବା ପଛରେ ରହିଥାଏ ଓ ଏଥିରେ ଥିବା ସ୍ୱରବର୍ଣ୍ଣର ରୂପକୁ ବଦଳାଇଥାଏ । ଯେତେବେଳେ ଏହି ବିଶେଷ ବର୍ଣ୍ଣ ଏକ ସ୍ୱରର ଆରମ୍ଭରେ ଆସିଥାଏ ସେତେବେଳେ ସ୍ୱରବର୍ଣ୍ଣଟି ଏକ ସ୍ୱତନ୍ତ୍ର ଅକ୍ଷର ଭାବରେ ଲେଖାଯାଏ । ଆହୁରି ମଧ୍ୟ, ଯେତେବେଳେ କିଛି କିଛି ବ୍ୟଞ୍ଜନ ବର୍ଣ୍ଣ ଏକାଠି ମିଶି ବ୍ୟବହାର କରାଯାନ୍ତି, ସେତେବେଳେ ବିଶେଷ ବ୍ୟଞ୍ଜନ ବର୍ଣ୍ଣର ବ୍ୟବହାର କରାଯାଇଥାଏ ଯାହା ସେଇ ବ୍ୟଞ୍ଜନ ବର୍ଣ୍ଣର ନିହାତି ଦରକାରୀ ଭାଗକୁ ନେଇ ତିଆରି ହୋଇଥାଏ । ପୁରୁଣା ସଂଖ୍ୟା ଚିହ୍ନ ଇଉନିକୋଡ଼ରେ ଓଡ଼ିଆ ଓଡ଼ିଆର ଇଉନିକୋଡ଼ ଲିପି +0 00  +0 7 ଭିତରେ ଥାଏ । ଧୁସର ଜାଗାସବୁ ବ୍ୟବହାର ହୋଇ ନଥିବା କୋଡ଼ ବିନ୍ଦୁକୁ ଦେଖାଉଅଛି ।
ଚିତ୍ତରଞ୍ଜନ ଆଭେନ୍ୟୁ ଭାରତୀୟ ରାଜ୍ୟ ପଶ୍ଚିମ ବଙ୍ଗର କଲିକତା ସହର ମଧ୍ୟରେ ଥିବା ଏକ ସଡକ ପଥ ଯାହା ଆଗରୁ ସେଣ୍ଟ୍ରାଲ ଆଭେନ୍ୟୁ ନାମରେ ପରିଚିତ ଥିଲା । ଉତ୍ତର - ଦକ୍ଷିଣକୁ ଯାଉଥିବା ଏହି ମୁଖ୍ୟ ସଡକ ଉତ୍ତର ଓ କେନ୍ଦ୍ରୀୟ କଲିକତାକୁ ଯୋଗାଯୋଗ ରଖେ । ବ୍ୟାପ୍ତି ଦକ୍ଷିଣରେ ଏସପ୍ଲାନେଡଠାରୁ ଉତ୍ତରରେ ଶୋଭାବଜାର ଯାଏ ବ୍ୟାପ୍ତ ଏହି ଅଭେନ୍ୟୁ ଏକ ବ୍ୟସ୍ତ ସଡକ ପଥ । ତାତ୍ପର୍ଯ୍ୟ କଲିକତାର ଶିରାପ୍ରଶିରା କୁହା ଯାଉଥିବା ଏହି ସଡକ ଦକ୍ଷିଣ କଲିକତାରୁ କେନ୍ଦ୍ର କଲିକତାକୁ ସଂଯୋଗ ଦଉଥିବା ମୁଖ୍ୟ ରାସ୍ତା । କଲିକତା ମେଟ୍ରୋ ରେଳ ଲାଇନ ମୁଖ୍ଯତଃ ଏହି ରାସ୍ତା ତଳେ ଯାଇଛି । ଏହି ରାସ୍ତାରେ ଥିବା ମୁଖ୍ୟ ଅଞ୍ଚଳଗୁଡ଼ିକ ଶୋଭା ବଜାର ,ଗିରୀଶ ପାର୍କ , ଜୋରସଙ୍କୋ , ମେଡିକାଲ କଲେଜ , ଅଲ ଇଣ୍ଡିଆ ଇନ୍ସଟିଟିଉଟ ଅଫ ହାଇଜିନ ଆଣ୍ଡ ପବ୍ଲିକ ହେଲଥ , ବୌବଜାର , ଚାନ୍ଦିନୀ ଚଉକ , ଓ ଏସପ୍ଲାନେଡ । କାର୍ଯ୍ୟକାରିତା ଏହି ରାସ୍ତା ଦ୍ୱି-ଦିଗବିଶିଷ୍ଟ । କିନ୍ତୁ ଛକଗୁଡ଼ିକ ସବୁ ଦିଗରେ ଯିବା ପାଇଁ ବ୍ୟବହାର ହେଇଥାଏ । ବାହନଗୁଡ଼ିକ କେବଳ ନିର୍ଦ୍ଧିଷ୍ଟ ଦିଗରେ ବୁଲାଣି କରିପାରନ୍ତି । ନାମକରଣ ପଶ୍ଚିମ ବଙ୍ଗର ଜଣାଶୁଣା ରାଜନୈତିକ ନେତା ଓ ସ୍ୱାଧୀନତା ସଂଗ୍ରାମୀ ଦେଶବନ୍ଧୁ ଚିତ୍ତରଞ୍ଜନ ଦାସଙ୍କ ନାମାନୁସାରେ ପୂର୍ବତନ କେନ୍ଦ୍ରୀୟ ଆଭେନ୍ୟୁକୁ ଚିତ୍ତରଞ୍ଜନ ଆଭେନ୍ୟୁ ଭାବରେ ନମିତା କରାଯାଇଛି ।
ଫରିନା ଆଜାଦ  (ଜନ୍ମ: ୧୯୯୫) ଜଣେ ଭାରତୀୟ ଦୂରଦର୍ଶନ ଅଭିନେତ୍ରୀ ଏବଂ ଉପସ୍ଥାପିକା ଯିଏକି ମୁଖ୍ୟତଃ ତାମିଲ ଦୂରଦର୍ଶନ ଧାରାବାହିକରେ କାମ କରନ୍ତି  । ଅଭିନୟ ଜୀବନ ସେ ଜଣେ ଦୂରଦର୍ଶନ ଉପସ୍ଥାପିକା ଭାବରେ ନିଜର ପେଷା ଆରମ୍ଭ କରିଥିଲେ ଏବଂ ବିଜୟ ଟିଭି, ସନ୍ ଟିଭି, ଜୀ ତାମିଲ ଏବଂ ରାଜ୍ ଟିଭି ପରୀ ଟିଭି ଚ୍ୟାନେଲରେ କାମ କରିଥିଲେ । ସେ କିଚେନ୍ ଗଲାଟ୍ଟା, ଅଞ୍ଜାରାଇ ପେଟ୍ଟି, କଲିଉଡ୍ ଅନକଟ୍ ଓ ଶୋରିଲ୍ ଭଳି ଟିଭି କାର୍ଯ୍ୟକ୍ରମରେ ଅଭିନୟ କରିଛନ୍ତି । ସେ ସନ୍ ଟିଭିରେ ପ୍ରସାରିତ ତାମିଲ ଧାରାବାହିକ ଅଝାଗୁ ସହିତ ଅଭିନୟ କରିବା ଆରମ୍ଭ କରିଥିଲେ । ସେ ଷ୍ଟାର ବିଜୟ ଭାରତୀ କାନାମ୍ମା ମାଧ୍ୟମରେ ପ୍ରସିଦ୍ଧି ଲାଭ କରିଥିଲେ ଯେଉଁଠାରେ ସେ ଜଣେ ଖଳନାୟିକା ଭୂମିକାରେ ଅଭିନୟ କରିଥିଲେ ।
କୋରାଇ  (କ୍ରମିକ ସଂଖ୍ୟା: ୫୩) ଯାଜପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବ୍ୟାସନଗର  (ପୌ), କୋରାଇ ବ୍ଳକ ଓ ରସୁଲପୁର ବ୍ଳକର କିଛି ଅଞ୍ଚଳ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଆକାଶ ଦାସ ନାୟକ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବିଶ୍ୱଜିତ ନାୟକଙ୍କଠାରୁ ୪୨,୮୬୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୪ରୁ ୨୦୧୪ ମଧ୍ୟରେ ମୋଟ ୧୦ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ବୃକ୍‌କୀୟ ଜୀବକୋଷ କର୍କଟ   ହେଉଛି ଏକ ପ୍ରକାର ବୃକ୍‌କ କର୍କଟ ଯାହା ବୃକ୍‌କରେ ଥିବା ଟ୍ୟୁବୁଲରୁ ଉତ୍ପନ୍ନ ହୁଏ  ରକ୍ତମେହ, ଉଦର ପାର୍ଶ୍ୱ ଯନ୍ତ୍ରଣା, ଉଦରରେ ପିଣ୍ଡୁଲା ଏବଂ ଓଜନ ହ୍ରାସ ଇତ୍ୟାଦି ଲକ୍ଷଣମାନ ଏହି ରୋଗରେ ଦେଖାଯାଏ । ଏହା ଲସିକା ଗ୍ରନ୍ଥି, ଫୁସଫୁସ, ଏହା ଯକୃତ, ମସ୍ତିଷ୍କ, ଫୁସଫୁସ, ଲସିକା ଗ୍ରନ୍ଥି କିମ୍ବା ହାଡ଼କୁ ବ୍ୟାପିପାରେ। ରୋଗ ଜଟିଳ ହେଲେ ଉଚ୍ଚ ରକ୍ତ କ୍ୟାଲସିୟମ, ଅଧିକ ଲୋହିତ ରକ୍ତ କଣିକା, ଆମିଲଏଡୋସିସ ଓ ଯକୃତର କାର୍ଯ୍ୟହାନୀ ହୋଇପାରେ। ଏହାର କାରଣ ସାଧାରଣତଃ ଜଣା ପଡିନାହିଁ  ମେଦ ବହୁଳତା, ଧୂମପାନ, ଉଚ୍ଚ ରକ୍ତଚାପ, କ୍ରନିକ୍ ବୃକ୍‌କ ରୋଗ, ଡାଏଲିସିସ, ପଲିସିଷ୍ଟିକ ବୃକ୍‌କ ରୋଗ, ସିକ୍ଲ ସେଲ୍ ରୋଗ, କେତେକ ରାସାୟନିକ ପଦାର୍ଥର ସଂସ୍ପର୍ଶଏବଂ ବୃକ୍‌କ ପଥର ରୋଗ ଇତ୍ୟାଦି ଏହି ରୋଗ ସଙ୍କଟ ସୃଷ୍ଟି କରିପାରେ । ଏହା ଭନ ହିପ୍ପେଲ-ଲୋଣ୍ଡୋ ସିଣ୍ଡ୍ରୋମ ଏବଂ ବିର୍ଟ-ହଗ-ଡ୍ୟୁବ ସିଣ୍ଡ୍ରୋମ ଭଳି ଅନେକ ଜେନେଟିକ୍ ଅବସ୍ଥା ସହିତ ଜଡ଼ିତ ଥାଏ  ସାଧାରଣତଃ ମେଡିକାଲ ଇମେଜିଙ୍ଗ ଓ ବାୟୋପ୍ସି ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ଏହି କର୍କଟ ରୋଗର ପର୍ଯ୍ୟାୟ ଉପରେ ଚିକିତ୍ସା ନିର୍ଭର କରେ  ଅସ୍ତ୍ରୋପଚାର କରି ଆଂଶିକ ବା ସମ୍ପୁର୍ଣ୍ଣ ବିଦାୟ କରିବା ହେଉଛି ଚିକିତ୍ସାର ଏକ ମୁଖ୍ୟ ଅଂଗ  ଅନ୍ୟାନ୍ୟ ଚିକିତ୍ସାରେ ବିକିରଣ ଥେରାପି, କେମୋଥେରାପି, ଇମ୍ମ୍ୟୁନୋଥେରାପି, ଟାର୍ଗେଟେଡ ଥେରାପି ବା ଧମନୀ ଏମ୍ବୋଲାଇଜେସନ କରାଯାଏ । ଏହାର ପର୍ଯ୍ୟାୟ ଉପରେ ନିର୍ଭର କରି ପାଞ୍ଚ ବର୍ଷ ବଞ୍ଚିବା ହାର ୯୦%ରୁ ୫% ମଧ୍ୟରେ ବଦଳିଥାଏ  ସନ ୨୦୧୮ ମସିହାରେ ବିଶ୍ୱରେ ୩୬୩,୦୦୦ରୁ ଅଧିକ ଲୋକ ଏବଂ ୨୦୨୦ରେ ଯୁକ୍ତରାଷ୍ଟ୍ରରେ ୭୪,୦୦୦ ଲୋକ ଏହି ରୋଗରେ ଆକ୍ରାନ୍ତ ହୋଇଥିଲେ। ପୁରୁଷଙ୍କ ଅପେକ୍ଷା ମହିଳଙ୍କ ଅପେକ୍ଷା ଅଧିକ ପ୍ରଭାବିତ ହୁଅନ୍ତି । ସର୍ବାଧିକ ସାଧାରଣ ବୟସ ୫୦ରୁ ୭୦ ମଧ୍ୟରେ ଥାଏ । ଏହା ବୃକ୍‌କ କର୍କଟର ୯୦% ହୋଇଥାଏ ଓ ୟୁରୋଥେଲିଆଲ କର୍କଟ ଏହାର ପରବର୍ତ୍ତୀ ସର୍ବାଧିକ ସାଧାରଣତ ରୋଗ ହୋଇଥାଏ । ବୃକ୍‌କ କର୍କଟର ପ୍ରଥମ ବର୍ଣ୍ଣନା ୧୬୧୩ରେ ଡାନିଏଲ ସେନ୍ନେର୍ଟ କରିଥିଲେ ଓ ୧୮୧୦ ମସିହାରେ ମିରିଲ ପ୍ରଥମ ବୃକକ୍ କୋଷ କର୍କଟ ବର୍ଣ୍ଣନା କରିଥିଲେ
ତାପସ କୁମାର ଦାସ  (ଜନ୍ମ: ୧୮ ମାର୍ଚ୍ଚ ୧୯୪୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୭୭ ଓ ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାମୁଣ୍ଡାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତାପସ କୁମାର ଦାସ ୧୯୪୪ ମସିହାର ମାର୍ଚ୍ଚ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚକ୍ରଧର ଦାସ ଓ ପତ୍ନୀଙ୍କ ନାମ ରତ୍ନା ଦାସ । ରାଜନୈତିକ ଜୀବନ ତାପସ କୁମାର ଦାସ ଓଡ଼ିଶା ରାଜନୀତିରେ ପ୍ରଥମେ ଜନତା ପାର୍ଟି ଓ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।
ପର୍ଗତ ସିଂହ  (ଜନ୍ମ ମାର୍ଚ 5 , 1965 )ଜଣେ ପୂର୍ବତନ ଭାରତୀୟ ଜାତୀୟ ହକି ଖେଳାଳି ଓ ରାଜନେତା  । ସେ ଭାରତୀୟ ଦଳରେ ଫୁଲ ବେକ ଭାବରେ ବିଶ୍ୱର ଜଣେ ଶ୍ରେଷ୍ଠ ରକ୍ଷ୍ୟଣଭାଗ ଖେଳାଇ ଭାବରେ ଖେଳୁଥିଲେ । ସେ 1992 ବାର୍ଷିଲୋନା ଓ 1996 ଅଟାଳନ୍ଟା ଅଲିମ୍ପିକରେ ଭାରତୀୟ ଦଳର ଅଧିନାୟକ ଭାବରେ ଖେଳିଥିଲେ । ଅବସର ପରେ ସେ ପଞ୍ଜାବ ପୋଲିସରେ ଭାବରେ କାର୍ଯ୍ୟ କରୁଥିଲେ ଓ ପରେ ଇସ୍ତଫା ଦେଇ ରାଜନୀତିରେ ପ୍ରବେଶ କରିଥିଲେ . ଚମ୍ପିୟାନ ଟ୍ରଫି 1985ରେ ପର୍ଥ ପ୍ରଦର୍ଶନ 1985 ମସିହାରେ ପର୍ଥଠାରେ ଚମ୍ପିୟାନ ଟ୍ରଫିରେ ଭାରତ ବନାମ ଜର୍ମାନୀ ମେଚରେ .ଭାରତ 1-5 ଗୋଲରେ ପଛୁଆ ଥିଲା ବେଳେ ପର୍ଗତ ଚମତ୍କାର ଖେଳ ପ୍ରଦର୍ଶନ କରି ଏକାକୀ 4ଟି ଗୋଲ ଦେବା ଫଳରେ ମେଚ ଡ୍ର ରହିଥିଲା ଓ ପର୍ଗତ ସମସ୍ତ ଭାରତୀୟଙ୍କ ପ୍ରିୟ ଭାଜନ ହେଇଥିଲେ । . 1986ର କରାଚି ପ୍ରଦର୍ଶନ ପର ବର୍ଷ କରାଚିରେ ହେଇଥିବା ଟୁର୍ନାମେଣ୍ଟରେ ସେ ହଲାଣ୍ଡ ସହ ମେଚରେ ପୁଣି ସେହି ପ୍ରକାର ପ୍ରଦର୍ଶନ ଦେଇ ଭାରତକୁ 3-2 ଗୋଲରେ ବିଜୟୀ କରିଥିଲେ । ରାଜନୈତିକ ଜୀବନୀ ।ଶିରୋମଣି ଅକାଳୀ ଦଳ ତରଫରୁ ପ୍ରାର୍ଥୀ ହେଇ ସେ ପଞ୍ଜାବର ଜଲନ୍ଧର କାଣ୍ଟନମେଣ୍ଟ ବିଧାନ ସଭା ମଣ୍ଡଳୀରୁ କଂଗ୍ରେସ ପ୍ରାର୍ଥୀ ଜଗବିର ସିଂହ ।ଙ୍କୁ ପରାସ୍ତ କରି ବିଜୟୀ ହେଇଥିଲେ . ତେବେ ସେ ଦଳ ପକ୍ଷୀରୁ 2016 ଜୁଲାଇରେ ନିଲମ୍ବିତ ହେଇଥିଲେ . ସେ କ୍ରିକେଟ ଖେଳାଳି ନବଜୋତ ସିଂହ ସିଧୁଙ୍କ ସହ ମିଶି ଏକ ଆଞ୍ଚଳିକ ଦଳ ଗଠନ କରିଛନ୍ତି ସତଲେଜ - ଯମୁନା ସଂଯୋଗ ନେଇ ହେଇଥିବା ବିବାଦରେ ସୁପ୍ରିମ କୋର୍ଟ ଦେଇଥିବା ନିଷ୍ପତ୍ତିକୁ ବିରୋଧ କରି 42 ଜଣ ବିଧାୟକ ଇସ୍ତଫା ଦେଇଥିବା ମଧ୍ୟରୁ ସେ ଅନ୍ୟତମ ।
ବୀଣା ବାନାର୍ଜୀ  (ଜନ୍ମ: ୧୯ ଫେବୃଆରୀ ୧୯୪୩) ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ବଙ୍ଗଳା ଓ ହିନ୍ଦୀ କଥାଚିତ୍ର ଜଗତରେ କାମ କରନ୍ତି  । ଜୀବନୀ ବୀଣା ୧୯୪୩ ମସିହା ଫେବୃଆରୀ ମାସରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ପ୍ରଦୀପ କୁମାର  (୧୯୨୫-୨୦୦୧) ଜଣେ କଥାଚିତ୍ର ଅଭିନେତା ଥିଲେ  । ଜନ୍ମ ସମୟରେ ତାଙ୍କ ନାମ ଥିଲା ବୀଣା ବତାବ୍ୟାଲ୍ । ସେ ଅଭିନେତା ତଥା କଥାଚିତ୍ର ନିର୍ଦ୍ଦେଶକ ଅଜୟ ବିଶ୍ୱାସଙ୍କୁ ବିବାହ କରିଥିଲେ । ପରବର୍ତ୍ତୀ ସମୟରେ, ସେମାନଙ୍କ ମଧ୍ୟରେ ବିବାହ ବିଚ୍ଛେଦ ହୋଇଥିଲା । ତାଙ୍କ ପୁଅ ସିଦ୍ଧାର୍ଥ ବାନାର୍ଜୀ ଜଣେ ସହକାରୀ ନିର୍ଦ୍ଦେଶକ ଭାବରେ ହିନ୍ଦୀ କଥାଚିତ୍ର ହାଉସ୍‌ଫୁଲ୍ ୨  (୨୦୧୨) ଓ ହିମ୍ମତୱାଲା  (୨୦୧୩) ରେ କାମ କରିଛନ୍ତି  ।
ଭାରତୀୟ ନୌସେନା   :          ,   ହେଉଛି ଭାରତୀୟ ସଶସ୍ତ୍ର ସେନାରର ଏକ ଅଂଗ। ନୌସେନାର ମୁଖ୍ୟ କମାଣ୍ଡର  ( - - ) ହେଉଛନ୍ତି ଭାରତର ରାଷ୍ଟ୍ରପତି । ଭାରତୀୟ ନୌସେନାଧ୍ୟକ୍ଷ    ହେଉଛନ୍ତି ଆଡମିରାଲ ପାହ୍ୟାର ଚତୁର୍ତାରକାଧାରୀ ଜଣେ ଅଫିସର ଯିଏ ପ୍ରତ୍ୟକ୍ଷ ରୂପେ ନୌସେନାର କମାଣ୍ଡ କରିଥାନ୍ତି। ଭାରତୀୟ ନୌସେନାର ମୁଖ୍ୟ ଲକ୍ଷ୍ୟ ହେଉଛି ଭାରତୀୟ ତଟସୀମାକୁ ସୁରକ୍ଷା ପ୍ରଦାନ କରିବା। ଏହା ଛଡ଼ା ଆନ୍ତର୍ଜାତୀୟ ସମ୍ପର୍କକୁ ଦୃଢ଼ୀଭୂତ କରିବାଲାଗି ମଧ୍ୟ ଏହା ସଂଯୁକ୍ତ ଅଭ୍ୟାସ, ବନ୍ଦର ପରିଦର୍ଶନ, ମାନବୀୟ ମିସନ ଓ ଆପଦା ଉଦ୍ଧାର ଆଦି ମାଧ୍ୟମରେ କାମ କରିଥାଏ। ଅଧୁନା ଆଧୁନିକିକରଣଦ୍ୱାରା ସେନାବାହିନୀର କାମରେ ଲାଗୁଥିବା ପୁରାତନ ଉପକରଣଗୁଡ଼ିକୁ ସ୍ଥାନରେ ନୂତନ ଉପକରଣ ସ୍ଥାପନା କରାଯାଇ, ଭାରତୀୟ ନୌସେନାକୁ ପୂର୍ଣ୍ଣ ବିକଶିତ ନୀଳ-ଜଳ ନୌସେନାରେ ପରିଣତ କରିବାର ଅଭିଯାନ ସପଳ ହୋଇ ପାରିଛିଛି।
ଟେଟ୍ରାବେନାଜାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଜେନାଜାଇନ,ହେଉଛି ଏକ ଔଷଧ ଯାହା ହଣ୍ଟିଙ୍ଗଟନ କୋରିଆ ଏବଂ ଟାର୍ଡିଭ ଡିସକାଇନେସିଆ ସମେତ କେତେକ ଚଳପ୍ରଚଳ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ଅବସାଦ, ବିରକ୍ତି ଭାବ, ଖରାପ ସମନ୍ୱୟ, ଅଇ, ଏବଂ ପତନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ପ୍ରୋଲାକ୍ଟିନ୍, ନିମ୍ନ ରକ୍ତଚାପ, କ୍ୟୁଟି ବିସ୍ତାର, ନ୍ୟୁରୋଲେପ୍ଟିକ୍ ମାଲିଗନାଣ୍ଟ ସିଣ୍ଡ୍ରୋମ ଏବଂ ଗିଳିବାରେ ଅସୁବିଧା ହୋଇପାରେ । ଏହା ଏକ ଭେସିକୁଲାର ମୋନୋଆମିନ ପରିବହନକାରୀ ୨ ଇନହିବିଟର । ୨୦୦୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଟେଟ୍ରାବେନାଜାଇନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୫ ମିଗ୍ରା ବିଶିଷ୍ଟ ୧୧୨ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୦୦ ପାଉଣ୍ଡ ଥଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧,୫୦୦ ଡଲାର ଅଟେ ।
-194 ବା ରାଜ୍ୟ ରାଜପଥ 194  ( ମହାରାଷ୍ଟ୍ର ) ଭାରତୀୟ ରାଜ୍ୟ ମହାରାଷ୍ଟ୍ରର ବୁଲଧାନା , ଆକୋଲା ଓ ଅମରାବତି ଜିଲ୍ଲା ଦେଇ ଯାଇଛି  । ଏହି ରାଜପଥ ମଧ୍ୟପ୍ରଦେଶରୁ ଆରଭ ହେଇଥିଲେ ମଧ୍ୟ ଅଧିକାଂଶ ଦୈର୍ଘ୍ୟ ମହାରାଷ୍ଟ୍ରରେ ରହିଛି । ଏହା ବୁଲଧାନା ଜିଲ୍ଲାକୁ କରଣୱାଡିଠାରେ ପ୍ରବେଶ କରି ମହାରାଷ୍ଟ୍ର ରାଜ୍ୟ ରାଜପଥ 195କୁ ଜାମୋଦଠାରେ ଓ ମହାରାଷ୍ଟ୍ର ରାଜପଥ 173କୁ ତୁଙ୍କିଠାରେ ମିଳିତ ହୁଏ । ଏହା ସାତପୁରା ପାର୍ବତ୍ଯ ରେଞ୍ଜ ଦେଇ ଯାଇ ଅମରାବତି ସମତଳ ଭୂମିରେ ପହଞ୍ଚେ ଓ ସବାରା , ଖୋଲାପୁର ଦେଇ ପରିଶେଷରେ ହାଜିରା - କଲିକତା ଜାତୀୟ ରାଜପଥ 6 ରେ ନଣ୍ଡାଗାଓଠାରେ ମିଶ୍ରଣ ହୁଏ ।
ରୋଷନୀ ସିଂହ ଦେଓ  (୧୦ ମାର୍ଚ୍ଚ ୧୯୪୦ - ୧୧ ଫେବୃଆରୀ ୨୦୨୨) ଜଣେ ଓଡ଼ିଆ ରାଜନୀତିଜ୍ଞା ଥିଲେ  । ସେ ଜନତା ଦଳ ଏବଂ ବିଜୁ ଜନତା ଦଳର ପ୍ରତିନିଧି ଭାବରେ ଓଡ଼ିଶା ବିଧାନ ସଭାର ଯଥାକ୍ରମେ ୧୧ଶ ଓ ୧୨ଶ ସଭାକୁ ନିର୍ବାଚିତ ହୋଇଥିଲେ । ସେ ଓଡ଼ିଶା ବିଧାନ ସଭାର ୧୧ଶ ସଭାରେ ୧୯୯୫ ମସିହାରୁ ୨୦୦୦ ମସିହାଯାଏଁ ଏବଂ ୧୨ଶ ଓଡ଼ିଶା ବିଧାନ ସଭାରେ ୨୦୦୦ ମସିହାରୁ ୨୦୦୪ ମସିହାରେ ବିଜୁ ଜନତା ଦଳର ସରକାର ଭଙ୍ଗ ହେବା ପର୍ଯ୍ୟନ୍ତ କୋକସରା ବିଧାନ ସଭା ନିର୍ବାଚନ ମଣ୍ଡଳୀର ବିଧାୟିକା ଭାବରେ କାର୍ଯ୍ୟ କରିଥିଲେ । ଜନ୍ମ, ଶିକ୍ଷା ଓ ପରିବାର ରୋଷନୀ ସିଂହ ଦେଓ ୧୯୪୦ ମସିହାର ମାର୍ଚ୍ଚ ମାସ ୧୦ ତାରିଖ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ରାମଚନ୍ଦ୍ର ଦେଓ । ସେ ଦଶମ ଶ୍ରେଣୀଯାଏଁ ପାଠ ପଢ଼ିଥିଲେ ଏବଂ ମାଟ୍ରିକ୍ ପାଶ୍ କରିଥିଲେ । ରୋଷନୀ ଚନ୍ଦ୍ରଭାନୁ ସିଂହ ଦେଓଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଟି ପୁଅ ଓ ତିନି ଗୋଟି ଝିଅ ଅଛନ୍ତି । ତାଙ୍କ ପତି ଚନ୍ଦ୍ରଭାନୁ ସିଂହ ଦେଓ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ସ୍ୱରାଜ ପାର୍ଟିର ଜଣେ ସଦସ୍ୟ ଭାବରେ ରାଜନୀତିରେ ସକ୍ରିୟ ଥିଲେ । ସେ ସ୍ୱରାଜ ପାର୍ଟିର ଜଣେ ପ୍ରତିନିଧି ଭାବରେ କୋକସରା ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାର ୬ଷ୍ଠ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୭୪ ମସିହାରୁ ୧୯୭୭ ମସିହାରେ ମନ୍ତ୍ରୀମଣ୍ଡଳ ଭଙ୍ଗ ହେବାଯାଏଁ ବିଧାୟକ ଭାବରେ କାର୍ଯ୍ୟ କରିଥିଲେ । ରାଜନୈତିକ ଜୀବନ ରୋଷନୀ ୧୯୯୫ ମସିହାରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୯୪ ମିସିହା ସେପ୍ଟେମ୍ବର ମାସ ୧୬ ତାରିଖରେ ରୋଷନୀଙ୍କର ପତିଙ୍କର ଦେହାନ୍ତ ହୋଇଥିଲା । ଏହାପରେ ରୋଷନୀ ଓଡ଼ିଶା ରାଜନୀତିରେ ଯୋଗ ଦେଇଥିଲେ ଏବଂ ଜନତା ଦଳର ଜଣେ ପ୍ରତିନିଧି ଭାବରେ ୧୯୯୫ ମସିହାର ଓଡ଼ିଶା ବିଧାନ ସଭା ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ କୋକସରା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ, ଯେଉଁଠୁ ତାଙ୍କ ପତି ବିଧାୟକ ଥିଲେ । ଏହି ନିର୍ବାଚରେ ସେ ବିଜୟୀ ହୋଇ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରବର୍ତ୍ତୀ ସମୟରେ ଓଡ଼ିଶାରେ ଜନତା ଦଳ ଭାଙ୍ଗି ବିଜୁ ଜନତା ଦଳ ଗଠିତ ହେଲା ଏବଂ ରୋଷନୀ ବିଜୁ ଜନତା ଦଳର ଜଣେ ସଭ୍ୟ ଭାବରେ ଯୋଗ ଦେଲେ । ଏହାପରେ ସେ ୨୦୦୦ ମସିହାର ଓଡ଼ିଶା ବିଧାନ ସଭା ନିର୍ବାନରେ ପୁଣିଥରେ କୋକସରା ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ମହିଳା ଓ ଶିଶୁ ବିକାଶ କଲ୍ୟାଣ ଗୃହ କିମିଟି, ବିଧାନ ସଭା ସଦସ୍ୟଙ୍କ ଅସୁବିଧାକୁ ଦେଖିବାକୁ ଥିବା କମିଟି, ପାଠାଗାର କମିଟି ଆଦିରେ ରୋଷନୀ ଜଣେ ସଦସ୍ୟା ଭାବରେ ୨୦୦୦ ମିସିହାରୁ ୨୦୦୪ ମସିହା ମଧ୍ୟରେ ବିଭିନ୍ନ ସମୟରେ କାର୍ଯ୍ୟ କରି ଆସିଥିଲେ । ମୃତ୍ୟୁ ରୋଷନୀ ସିଂହ ଦେଓ ୨୦୨୨ ମସିହାର ଫେବୃଆରୀ ୧୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।
ବସେନ ମୁର୍ମୁ  ଇଂରାଜୀ:    (୯ ଅପ୍ରେଲ ୧୯୮୭ - ୮ ଜୁନ ୨୦୨୦) ଜଣେ ସାନ୍ତାଳୀ କଥାଚିତ୍ର ତଥା ଆଲବମ୍ ଜଗତର ଗାୟକ ଓ ଗୀତିକାର ଥିଲେ  । ବସେନ ମୁର୍ମୁ ୯ ଅପ୍ରେଲ ୧୯୮୭ରେ ମୟୂରଭଞ୍ଜ ଜିଲ୍ଲାର ବିଜତଳା ବ୍ଲକ ଅନ୍ତର୍ଗତ ବାରହାଜିୟାଁ ଗ୍ରାମରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ନାରାନ ମୁର୍ମୁ ଏବଂ ମାତାଙ୍କ ନାମ ମାୟନ ମୁର୍ମୁ । ତାଙ୍କ ସହଧର୍ମୀଣିଙ୍କ ନାମ ମମତା ମୁର୍ମୁ । ଭାଗ୍ୟଲକ୍ଷ୍ମୀ ମୁର୍ମୁ ତାଙ୍କର ଏକମାତ୍ର କନ୍ୟା ସନ୍ତାନ । କୃତି ବସେନ ମୁର୍ମୁ ତାଙ୍କ ସ୍ୱଳ୍ପ ଜୀବନ କାଳରେ ପାଞ୍ଚସହରୁ ଉର୍ଦ୍ଧ୍ୱ ଗୀତରେ ନିଜର ସ୍ୱର ପ୍ରଦାନ କରିଥିଲେ ।  "କୁଲମି ଦାରେ ଲେକା କୁଳିମ ହାରାୟେନ" ,  ଛେମେକ ଛେମେକ ,   ଜିୱି ରାନି ତିସେମ ହାଜୁଗ୍ ,  ଆଲାକ ଜାଳି ନାଳି ଲେକା  ଇତ୍ୟାଦି ଗୀତ ତାଙ୍କର ସୁପରିଚିତ ଗୀତ ଥିଲା । ମୃତ୍ୟୁ ବସେନ ମୁର୍ମୁଙ୍କର ୦୮ ଜୁନ ୨୦୨୦ରେ ଦେହାନ୍ତ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ମାତ୍ର ୩୩ ବର୍ଷ ହୋଇଥିଲା । ପୂର୍ବରୁ ତାଙ୍କର ଅସୁସ୍ଥତାର କୌଣସି ଲକ୍ଷଣ ନଥିଲା, ଜୁନ ୮ ତାରିଖ ଦିନ ସେ ହଠାତ ପଡ଼ିଯାଇଥିଲେ ଏବଂ ତାଙ୍କୁ ରାଇରଙ୍ଗପୁର ସରକାରୀ ଡାକ୍ତରଖାନାକୁ ଚିକିତ୍ସା ପାଇଁ ନିଆ ଯାଇଥିଲା, ଡାକ୍ତର ସେଠାରେ ତାଙ୍କୁ ମୃତ ବୋଲି ଘୋଷଣା କରିଥିଲେ ।
ଆନସାଜୀସରସ   : ; - - - - - ;  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ସୂର୍ଯ୍ୟସ୍ନାତ ଯତୀନ୍ଦ୍ର ମୋହନ ମହାନ୍ତିଙ୍କ ରଚିତ ଏକ ପ୍ରବନ୍ଧ ସଙ୍କଳନ । ଭୁବନେଶ୍ୱରର  "ବିଦ୍ୟା"  ପ୍ରକାଶନଦ୍ୱାରା ୧୯୯୯ ମସିହାରେ ଏହି ପୁସ୍ତକଟି ପ୍ରକାଶିତ ହୋଇଥିଲା । ଅସୀମ ବସୁ, ଏହାର ପ୍ରଚ୍ଚଦ ଶିଳ୍ପୀ ଥିଲେ । ସ୍ୱାଧୀନତା ପରବର୍ତ୍ତୀ ଓଡ଼ିଆ କବିତା ଉପରେ ଏହି ଆଲୋଚନାତ୍ମକ ପ୍ରବନ୍ଧ ଗୁଡିକୁ ରଚନା କରାଯାଇଛି । ଲେଖକ ଯତୀନ୍ଦ୍ର ମୋହନ ମହାନ୍ତିଙ୍କୁ ଏଥି ପାଇଁ ୨୦୦୩ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।
ଟାଲିମୋଜିନ ଲାହେରପାରେପଭେକ  ( ଟି-ଭେକ୍ ), ଇମଲିଗିକ ତାହାର ଏକ ବେପାର ନାମ, ହେଉଛି ଏକ ଔଷଧ ଯାହା ମେଲାନୋମା ରୋଗର ଚିକିତ୍ସା ପାଇଁ ବ୍ୟବହୃତ ଯାହା ଅପରେସନ କରିବା ସମ୍ଭବପର ନୁହେଁ  । ନିର୍ଦ୍ଦିଷ୍ଟ ଭାବରେ ଏହା ଚର୍ମ ଭିତରେ ଏବଂ ତଳେ ମେଲାନୋମା ପାଇଁ ବ୍ୟବହୃତ ହୁଏ । ଏହା ସିଧାସଳଖ ରୋଗ ସ୍ଥାନରେ ଇଞ୍ଜେକ୍ସନ ଆକାରରେ ଦିଆଯାଏ । ଏହା ଆୟୁଷକୁ ପ୍ରଭାବିତ କରିବା ଦେଖାଯାଇ ନାହିଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କ୍ଳାନ୍ତି, ଜ୍ୱର, ବାନ୍ତି, ଏବଂ ଇଞ୍ଜେକସନ ସ୍ଥାନରେ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ହର୍ପିସ୍ ସଂକ୍ରମଣ, ସେଲ୍ୟୁଲାଇଟିସ୍, କିମ୍ବା ଇଞ୍ଜେକ୍ସନ୍, ଭାସ୍କୁଲାଇଟିସ, ପ୍ଲାମାସାଇଟୋମା ଏବଂ ଇଞ୍ଜେକସନ ନେଇଥିବା ସ୍ଥାନରେ ଚର୍ମ ମୃତ୍ୟୁ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଅତ୍ୟଧିକ ରୋଗ ପ୍ରତିରୋଧକ ଶକ୍ତି ନ ଥିବା ଲୋକଙ୍କଠାରେ ଏହା କଦାପି ବ୍ୟବହାର କରାଯିବା ଉଚିତ ନୁହେଁ  ଏହା ଏକ ଜେନେଟିକ୍ ପ୍ରସ୍ତୁତ ହର୍ପସ୍ ଜୀବାଣୁ  (ଏକ ଅଙ୍କୋଲାଇଟିକ ଭୂତାଣୁ) ଯାହା ମେଲାନୋମା କୋଷ ଭିତରେ ସଂକ୍ରମିତ ହୋଇ ବହୁଗୁଣିତ ହେବା ଫଳସ୍ୱରୂପ ସେମାନଙ୍କ ମୃତ୍ୟୁ ହୁଏ  । ଏହା କର୍କଟ ରୋଗ ପ୍ରତିରୋଧକ ପ୍ରତିକ୍ରିୟାକୁ ମଧ୍ୟ ଉତ୍ସାହିତ କରିଥାଏ । ୨୦୧୫ମସିହାରେ ଆମେରିକା ଏବଂ ୟୁରୋପରେ ଟାଲିମୋଜିନ ଲାହେରପାରେପଭେକକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ଏକ ମାତ୍ରାର ମୂଲ୍ୟ ୨୩,୦୦୦ ଡଲାର ପର୍ଯ୍ୟନ୍ତ ହୋଇଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୬,୭୦୦ ପାଉଣ୍ଡ ।
ଧ୍ୱଜବତା ଏକ କଣ୍ଟା ଅଟେ । ରଥରେ ପ୍ରଥମେ ଶ୍ରୀମନ୍ଦିରରୁ ଆସି ଜଗନ୍ନାଥଙ୍କ ଆଜ୍ଞାମାଳ ଝୁଲିବା ପାଇଁ ଏହି କଣ୍ଟା ବ୍ୟବହାର କରାଯାଏ । ରଥ ନିର୍ମାଣରେ ପାଖାପାଖି ୩ କୁଇଣ୍ଟାଲ ଓଜନର ଲୁହାକଣ୍ଟା ବ୍ୟବହାର ହୁଏ । କିନ୍ତୁ, ଧ୍ୱଜବତା ହେଉଛି ଏକମାତ୍ର କଣ୍ଟା ଯାହା ଉପରେ କେବଳ ଆଜ୍ଞାମାଳ ଝୁଲେ, ଆଉ ସମସ୍ତ କଣ୍ଟା କେବଳ କାଠ ଯୋଡିବା ପାଇଁ ବ୍ୟବହାର ହୁଏ । ନିର୍ମାଣ ବିଧି ଓ ବ୍ୟବହାର ଏହି କଣ୍ଟା ଦୋଳବେଦୀ ପରିସରରେ କମାର ସେବକମାନେ ତିଆରି କରିଥା 'ନ୍ତି । ରୁକ୍ମିଣୀ ହରଣ ଏକାଦଶୀ ଦିନ ଏହି କଣ୍ଟା ତିଆରି ଆରମ୍ଭ କରିବା ବିଧି ରହିଛି । ୧୭ କମାର ସେବକ ଏହି କଣ୍ଟାକୁ ମାପ ଅନୁସାରେ ନିର୍ମାଣ କରିଥାନ୍ତି । ବାହି ଉପରେ ଯେଉଁ ଧ୍ୱଜବତା  (କାଠ) ଥାଏ ସେଥିରେ ଏହି କଣ୍ଟା ପିଟାଯାଏ  । ଏହାର ଲମ୍ବା ୧୪ ଇଞ୍ଚ । ଗୋଟିଏ ରଥରେ ୪ଟି ହିସାବରେ ୩ଟି ରଥରେ ୧୨ଟି ଧ୍ୱଜବତା ବ୍ୟବହାର ହୁଏ । ନେତ୍ର ଉତ୍ସବରେ ୩ ରଥ ସିଂହଦ୍ୱାରରେ ପହଞ୍ଚିବା ପରେ ଜଗନ୍ନାଥଙ୍କ ନିକଟରୁ ଆଜ୍ଞାମାଳ ଆସିଥାଏ । ସେତେବେଳେ ଏହି କଣ୍ଟାରେ ଆଜ୍ଞାମାଳ ଝୁଲାଯାଏ । ଏହି କଣ୍ଟା ସହ ଦଣ୍ଡା ବିଡ଼ିଆ, ଗରଗରା, ଯୋଖା ପ୍ରଭୃତି କଣ୍ଟା ପ୍ରସ୍ତୁତ କରାଯାଏ ।
ଜୟା ଶର୍ମା ଭାରତର ନୂଆଦିଲ୍ଲୀରେ ଅବସ୍ଥିତ ଜଣେ ନାରୀବାଦୀ ଲେଖକ। ଲିଙ୍ଗ, ଶିକ୍ଷା ଏବଂ ଯୌନ ସମ୍ବନ୍ଧୀୟ ପ୍ରସଙ୍ଗରେ କାର୍ଯ୍ୟ କରି ସେ ଜଣେ କୁଆଁରୀ ନାରୀବାଦୀ କାର୍ଯ୍ୟକର୍ତ୍ତା ଭାବରେ ପରିଚିତ । ନିରନ୍ତରର ପ୍ରତିଷ୍ଠାତା ତଥା ନିରନ୍ତର ମଧ୍ୟରେ ଥିବା ଯୌନ ଶିକ୍ଷା ଅଭିଯାନର ଏକ ଅଂଶ ଭାବରେ ସେ ଦକ୍ଷତା ବୃଦ୍ଧି, ଅନୁସନ୍ଧାନ ଏବଂ ଓକିଲାତି ସହିତ ଜଡି଼ତ ଅଛନ୍ତି । ସେ କୋଡିଏ ବର୍ଷରୁ ଅଧିକ ସମୟ ଧରି ମହିଳାଙ୍କ ଅଧିକାର ଏବଂ ଶିକ୍ଷା ପ୍ରସଙ୍ଗରେ କାର୍ଯ୍ୟ କରିଆସୁଛନ୍ତି । ଜୀବନ ଏବଂ ବୃତ୍ତି ସେ ନୂଆଦିଲ୍ଲୀସ୍ଥିତ ନିରନ୍ତର 2009-02-06 .ର ପ୍ରତିଷ୍ଠାତା ସଦସ୍ୟ ଅଟନ୍ତି । ନିରନ୍ତର ଭାରତରେ ଅବସ୍ଥିତ ଏକ ଏନଜିଓ ଯାହା ନାରୀବାଦୀ ଏବଂ ପ୍ରସଙ୍ଗ ସହିତ ଜଡି଼ତ । ସେ ପନ୍ଦର ବର୍ଷରୁ ଅଧିକ ସମୟ ଧରି ମହିଳା ଏବଂ + ସମ୍ପ୍ରଦାୟର ଅଧିକାର ଏବଂ ଶିକ୍ଷା ଉପରେ କାର୍ଯ୍ୟ କରିଆସୁଛନ୍ତି । ସେ ପିଟାରା ନାମକ ଏକ ଗ୍ରାମୀଣ ପତ୍ରିକାର ସହ-ପ୍ରତିଷ୍ଠାତା ଥିଲେ ଯାହା ସ୍ଥାନୀୟ ତଥା ଆନ୍ତର୍ଜାତୀୟ ସମ୍ବାଦ ପ୍ରକାଶନ କରି ଗ୍ରାମାଞ୍ଚଳରେ ସାକ୍ଷରତା ବଜାୟ ରଖିବାକୁ ଲକ୍ଷ୍ୟ ରଖିଥିଲା । ଏହି ପ୍ରକଳ୍ପକୁ ନିରନ୍ତର ସମର୍ଥନ କରିଥିଲା । ସର୍ବଶିକ୍ଷା ଅଭିଯାନ ପରେ ଏହି କାର୍ଯ୍ୟକ୍ରମ ଆରମ୍ଭ ହୋଇଥିଲା ଏବଂ ୨୦୧୦ରେ କାର୍ଯ୍ୟ ବନ୍ଦ ହୋଇଯାଇଥିଲା । ସେ ମଧ୍ୟ ରାହିର ପ୍ରତିଷ୍ଠାତା ଅଟନ୍ତି । ଏହି ସଂସ୍ଥା ମହିଳାଙ୍କ ସହ କାମ କରେ ଯେଉଁମାନେ ଯୌନ ସମ୍ପର୍କ ଏବଂ ଶିଶୁ ଯୌନ ଶୋଷଣର ଶିକାର ହୋଇଛନ୍ତି । ସେ କିଶୋର ଶିକ୍ଷା ଏବଂ ଯୌନ ଶିକ୍ଷା ପାଇଁ ଓକିଲାତି କରିଛନ୍ତି । ସେ କର୍ମଶାଳା ମାଧ୍ୟମରେ ଅବହେଳିତ ସମ୍ପ୍ରଦାୟର ମହିଳାମାନଙ୍କ ଯୌନ ଶୋଷଣ ଉପରେ ମଧ୍ୟ କାର୍ଯ୍ୟ କରନ୍ତି । ସେ ଦିଲ୍ଲୀରେ ଅବସ୍ଥିତ କୁଇର ଆକ୍ଟିଭିଟି ଫୋରମ୍ ମଧ୍ୟ ପ୍ରତିଷ୍ଠା କରିଛନ୍ତି, ଯାହାର ଏକ ଅଂଶ ଭାବରେ ସେ କୁଇର୍ ଆନ୍ଦୋଳନ ଏବଂ ମହିଳା ଆନ୍ଦୋଳନ ପରି ଅନ୍ୟାନ୍ୟ ଗତିବିଧି ମଧ୍ୟରେ ସମ୍ପର୍କ ସ୍ଥାପନ ପାଇଁ ପ୍ରୟାସର ଏକ ଅଂଶ ଅଟନ୍ତି । ଜୟା ଶର୍ମା ଲଣ୍ଡନ ସ୍କୁଲ ଅଫ୍ ଇକୋନୋମିକ୍ସରେ ନିଜ ଶିକ୍ଷା ଗ୍ରହଣ କରିଥିଲେ । । ଏକାଡେମିକ୍ କାର୍ଯ୍ୟ ସେ ଆନନ୍ଦ / ବିପଦ ବାଇନାରୀ ଉପରେ କାଗଜପତ୍ର ଲେଖିଛନ୍ତି, ଯାହା ଏଜେନ୍ସି ଗ୍ରାମୀଣ ତଥା ସମସ୍ତ ବର୍ଗର ମହିଳାମାନେ ସେମାନଙ୍କର ଯୌନ ସମ୍ପର୍କ ଉପରେ କର୍ମଶାଳା ମାଧ୍ୟମରେ ପୂର୍ବରୁ ଏବଂ ପରେ ଅନୁଭବ କରିଛନ୍ତି । ସେ ଭାରତରେ ବାଲ୍ୟ ବିବାହର ଏକ ଲ୍ୟାଣ୍ଡସ୍କେପ୍ ବିଶ୍ଳେଷଣର ସହ-ଲେଖିକା ଥିଲେ । ଲିଙ୍ଗ ଏବଂ ଯୌନ ସମ୍ପର୍କ ଉପରେ ସାମାଜିକ ସଂସ୍କୃତିର ଆଦର୍ଶର ବିଶ୍ଳେଷଣ କରି ଏକ ନାରୀବାଦୀ ଦୃଷ୍ଟିକୋଣରୁ ଏହି ଅନୁସନ୍ଧାନ କରାଯାଇଥିଲା । ଅନୁସନ୍ଧାନରେ ମଧ୍ୟ ହସ୍ତକ୍ଷେପ ବିବେଚନା କରାଯାଏ ଯାହା ସରକାର, ଏନଜିଓ ଏବଂ ଅନୁସନ୍ଧାନକାରୀଙ୍କଦ୍ୱାରା ଅଧିକ ବ୍ୟବହୃତ ହୋଇପାରିବ ଯାହାଦ୍ୱାରା ସେମାନେ ଝିଅମାନଙ୍କୁ ନିଜ ଜୀବନରେ ଅଧିକ ସ୍ୱାଧୀନତା ହାସଲ କରିବାକୁ ସକ୍ଷମ କରିପାରିବେ ।